Жавоҳир Илёсов: “Машъал”ни бу йил Суперлигада иштирок этишига ҳамон умид бор” / CHAMPIONAT.asia\nЖавоҳир Илёсов: “Машъал”ни бу йил Суперлигада иштирок этишига ҳамон умид бор”\nТеглар : МашъалЖавоҳир Илёсов\nХабарингиз бор, яқинда Ўзбекистон профессионал футбол лигаси томонидан Муборакнинг “Машъал” жамоаси супер лигада иштирок этишдан маҳрум қилинди.\nОчиғи, воқеалар ривожи бу каби кўриниш олинишини ҳеч ким кутмаганди. Айниқса, бу қарор “Машъал” аъзолари учун гўёки оғир зарбадек бўлди. Хусусан дарвозабон Жавоҳир Илёсов билан суҳбатлашганимизда ЎзПФЛнинг қарори ўтган мавсум 7-ўринни эгаллаган “Машъал” аъзоларини хайратлантирганини ва футболчиларнинг кайфияти кескин тушиб кетганини айтиб ўтди.\n“МАШЪАЛ”НИНГ СУПЕР ЛИГАДА ИШТИРОК ЭТМАСЛИГИ ҲАҚИДА”\n“Газчилар”нинг янги мавсумни ҳам супер лигада ўтказиш мақсадида астойдил тайёргарлик кўраётганди. Аммо кутилмаганда муборакликларнинг лигадан четлатилиши, кўпчиликни ажаблантирди. Бу борада “Машъал” дарвозабони қуйидагиларни айтиб ўтди.\n-“Машъал”нинг супер лигадан тушириб юборилганини биринчи бўлиб сайтингиз орқали ўқигандим. Кейин мураббийларнинг ҳам кайфияти тушиб кетганини кўргач, хабар ҳақиқатдан ҳам тўғри эканлигини тушуниб етдим. Ўша пайт биз Фарғонада, ҳоким Кубоги турнирида иштирок этаётгандик. Биз учун нохуш хабар чиқгач, мураббийлар шунга қарамай футболчиларни кайфиятини кўтаришга уринди ва мусобақани охиригача етказиб қўйишимиз кераклигини билдирди. Очиғи, бундай бўлиши ҳеч кимнинг хатто тушига ҳам кирмаган бўлса керак. Биз учун ёқимсиз хабар бўлди ва буни эшитиб, барчамиз “шокка” тушдик. Жамоанинг барча аъзосида шундан буён кайфият тушиб кетган. Ҳозир ҳам руҳий жиҳатдан кўрсаткичларимиз анча паст эканлигини айтишим мумкин. Ҳамма нима қилишни билмай қолган. Нима ҳам деймиз, жуда қийин аҳволдамиз.\nБЎЛАЁТГАН ТАКЛИФЛАР ТЎҒРИСИДА\n“Машъал” жамоасининг Про-лигада иштирок этиши маълум бўлгач, таркибдаги футболчилар ўзларига янги жамоа топишга уринаётгани айни хақиқат. Чунки ўтган йили супер лигада ўйнаган футболчи бу йил про-лигада фаолият юритишни унчалик ҳам истамайди. Чунки супер лигада барибир ҳар томонлама ўйинлар қизиқ ўтади ва шунга яраша ўсиш кузатилади. Хўш, “газчилар”нинг иқтидорли посбонига ҳам таклифлар бўляптими?\n- Фарғонада ўтган турнирдаги иштирокимиздан сўнг мураббийлар жамоага бироз муддат дам берганди. 9 февралдан Тошкентда йиғилдик. Яширмайман олдимда бир нечта қизиқарли таклифлар турибди. Албатта супер лига клубларидан чорловлар бўлмоқда. Аммо уларнинг номларини ҳозирча сизга айтмай турганим маъқул. Олдин барча масалага ойдинлик киритиб олайлик. Сўнгра расман кенг оммага эълон қилинади. “Машъал” билан яна бир йиллик амалдаги шартномам мавжуд. Шу боис бошқа клубга ўтишдан олдин, “Машъал” раҳбарияти билан гаплашиб олишимиз керак. Аммо ҳозирча бу ҳақда суҳбатлашиш имкони бўлмади. Агарда жамоада қолишимни истаб, қўйиб юборишмаса, “Машъал”га ёрдам беришда давом этаман. Негаки, боя айтганимдек, жамоа билан амалда яна бир йиллик шартномам бор. Шу боис тақдирим ўз қўлимда эмас. Ростини айтганда, ўтган йилги мавсум якунига етгач супер лиганинг айрим клубларидан таклифлар бўлган. Ўшанда “Машъал”дан кетишни ўйламагандим. Чунки бу ерда ўзимни доим эркин хис қиламан ва ҳеч қандай муаммо йўқ эди. Бу клубда ўйнаб, терма жамоадан ҳам чақирув олганди.\n“МАШЪАЛ”ДАН ЭНДИ КИМЛАР КЕТИШИ ХУСУСИДА\nЮқорида айтиб ўтганимиздек, “Машъал” жамоаси бу йил про-лигада иштирк этиши аниқ бўлгач, таркибдаги айрим футболчилар супер лига клубларига кўчиб ўтиш пайига тушган. Шундай экан муборакликлар сафини кимлар тарк этиши мумкин?\n- Айрим 2-3 нафар йигитлар бошқа клубга ўтиши мумкин. Менимча кўпчилик футболчилар жамоада қолади. Ўйлайманки бу йил “Машъал”нинг олдига супер лигага қайтиш вазифаси қўйилади. Шунинг учун асосий таркиб ўзаги сақланиб қолинади ва мақсад йўлида астойдил кўрашилади. Чунки жамоа бекордан-бекорга про-лигага тушириб юборилганини исботлаб қўйиш керак деб ўйлайман. Агарда ҳозирги таркибдаги йигитлар жамоани супер лигага қайтарса, келаси йил ҳам яна улар ўзлари ўйнайди.\nФУТБОЛЧИЛАРНИНГ КАЙФИЯТИ ҲАҚИДА\n“Газчилар”нинг тўсатдан про-лигага тушириб юборилгани кўпчиликни ажаблантирди. Айниқса жамоа аъзолари бу хабарни эшитгач, кайфиятлари кескин тарзда тушиб кетганини тахмин қилиш қийин эмас. Бу ҳақда “Машъал” дарвозабони Илёсов ҳам айтиб ўтди.\n- Тўғриси биз бу йил ҳам супер лигада иштирок этамиз деган ўй билан тайёргарлик кўраётгандик. Бироқ тўсатдан “Машъал” лигадан четлатилди деган хабарни ўқигач, барчада бирдек кайфият тушиб кетди. Руҳий томондан барибир ўз таъсирини ўтказмасдан қолмайди. Ишонсизми ўша хабар чиққач, кўзига ёш келган йигитларни ҳам кўрдим. Шундан кейин ҳам супер лигада ўйнашга умид бор эди. Бутун жамоа бўлиб қуръа ташлаш маросимини кутаётгандик. Ўша куни Ҳоким Кубоги доирасида “Қўқон-1912” билан ўйинимиз бор эди. Танаффусда кийиниш хонасига кирганимизда, мураббийимиз қуръада “Машъал” жамоасининг номи йўқлигини айтгач, кайфият янада тушиб кетди. Ҳаммага ҳар хил таъсир қилди. Дам олишдан кейин ҳам футболчиларнинг кайфиятини зўр деб бўлмайди. Жуда ҳам унутиш қийин бўлган жараён. Лекин ички муҳит ёмон эмас. Ҳамма бир-бири билан аҳил ва иноқ. Биласизми ҳозир ҳам оз миқдорда бўлсада супер лигада ўйнашга умид сақланиб қолган.\nЎЗИ УЧУН ОМАДЛИ КЕЧГАН МАВСУМ ХУСУСИДА\nЎтган мавсум ҳақиқатдан ҳам Жавоҳир Илёсов учун омадли кечди десак муболаға бўлмайди. Сабаби 24 ёшли дарвозабон жамоасининг ҳар бир учрашувида тўлиқ майдонда харакат қилди. Шунингдек Илёсов бир қатор ўйинларда ишончли харакатлари билан кўпчиликнинг эътиборини ҳам тортди. Бу борада Жавоҳирнинг ўзи ҳам фикримизга қўшилди.\n-Яратганга шукур, чиндан ҳам 2017 йил мен учун жуда ҳам самарали ўтди. Бу ҳозирча фаолиятимдаги энг омадли мавсум бўлиб турибди. Умид қиламанки, келгуси мавсумлар ҳам бундан-да омадли бўлади. Ишонч? Йўқ, менда кўпроқ харакат бўлган. Жамоамнинг ҳар бир учрашувида тўлиқ ўйнадим. Бунга мураббийларнинг ишончини қозониш орқали эришдим. Қолаверса майдондаги жамоадошларимнинг ҳам қўллаб-қувватлаши натижасида ўзимни эркин ҳис қила бошладим. Терма жамоадан чақирув олишимни доим орзу қилганман. Бу борада ўзим яхши ният қилиб, интилганман. Худога шукур, мураббийлар мени ҳам ўтган йили йиғинга чақирди. Бундан жуда хурсандман. Жорий йил ҳам ўз устимда астойдил ишлаб, мунтазам равишда терма жамоадан чақирув олишга харакат қиламан.\nМураббийнинг кўрсатмаси футболчи учун муҳим аҳамият касб этади. Агарда бирор-бир футболчи яхши мутахассиснинг қўли остида ўйнаса, унда унинг ошиғи олчи деяверинг. Жавоҳир Илёсовдан ҳам мураббийлари ҳақида сўраганимизда қуйидагиларни гапириб ўтди.\n-“Машъал”да дарвозабонлар билан Павел Синельников ишлайди. Бу мураббий мени ёшлигимдан яхши билади. Чунки илгари академияда таҳсил олиб юрган пайтимда, Синельников бизни шуғуллантирган. Бугунги кунга келиб “Машъал”да ҳам бирга ишлаяпмиз. Шу даражага чиқишимда ушбу мураббийимнинг ҳам 70 фоиз ҳиссаси бор деган бўлардим. Чунки машғулотларда ишлаш билан бир қаторда мураббий ўз хонасига ҳам чақириб, менга назарий жиҳатдан кўрсатмалар бериб боради. Шунингдек Павел Синельников ажойиб психолог ҳамдир. Омадсиз ўйинлардан сўнг доим кайфиятимни кўтаришга уринади.\nЎТКАЗИБ ЮБОРГАН ГОЛЛАРНИНГ ЭНГ АЛАМЛИСИ ҲАҚИДА\nҲеч бир посбон ўз дарвозасидан гол ўтказиб юбормасликдан кафолатланмаган. Шу жумладан Жавоҳир Илёсов ҳам. “Машъал” голкиперидан шу кунгача ўтказиб юборган голларидан қайси бири энг аламлиси бўлганини сўраганимизда, бироз ўйланиб қуйидагича жавоб берди.\n- Менимча ҳар бир дарвозабон имкон қадар гол ўтказиб юбормасликка харакат қилади. Чунки футболда қанча кўп тўп ўтказсанг, бу сенинг савиянгни кўрсатади. 2016 йили Наманганда “Навбаҳор”га қарши баҳсда 3:2 ҳисобида ютқазганмиз. Мазкур учрашувда қўпол хатоим эвазига мағлубиятга учраганмиз деб ўйлайман. Адашмасам рақиб ҳимоячиси Қаҳрамон Маҳамаджонов ўнг қанотдан тўпни жамоадошига ошириб бериш мақсадида ҳаволатиб узатганди. Мен олдинроққа чиқиб кетганман ва кутилмаганда тўп тўғри дарвоза тўридан жой олганди. Айнан ушбу гол туфайли “Машъал” сафардан қуруқ қўл билан қайтганди. Гарчи ҳамма айбни ўз зиммамга олган бўлсамда, жамоадошларим футболда бу каби хатолар учраб туришини айтиб, кайфиятимни кўтаришга уринган.\nҚАЙСИ ҲИМОЯЧИЛАР БЎЛСА ЎЗИНИ ХОТИРЖАМ ХИС ҚИЛАДИ?\nФутболда дарвозабон учун мудофаа чизиғи вакилларининг ким эканлиги ҳам ниҳоятда муҳимдир. Чунки олдинда хавфларни бартараф этишда амалий ёрдам кўрсатиш ҳимоячилар зиммасида бўлади. Хўш, “Машъал”нинг қайси ҳимоячилари бу борада Илёсов учун қалқон бўла олади.\n-Тўғри, учрашув чоғида посбонлар учун ҳимоячиларнинг харакати муҳим аҳамият касб этади. Лекин мен бу борада “Машъал”нинг бирор-бир футболчисини аълоҳида ажратиб кўрсата олмайман. Биз бир жамоамиз. Учрашув пайтида барибир ҳар ким вазиятдан келиб чиқиб, турлича ўйнайди. Баъзида ҳимоячиларнинг хатосини мен тўғрилаб кетишим мумкин. Ёки аксинча мен йўл қўйган хатоларимни улар “ёпиб” кетади. Шундай экан ҳар бир ҳимоячимиз мен учун баробар деган бўлардим.\nЎТГАН ЙИЛИ ҚАЙСИ ДАРВОЗАБОНЛАРНИ КУЗАТИБ БОРГАН?\nБизнингча ҳар бир футболчи хусусан дарвозабонлар бошқа жамоадаги ҳамкасбларининг ўйинларини ҳам кузатиб боришга харакат қилади. “Машъал”голкипери ўтган йили кўпроқ кимни кузатди?\n-Менга кўпроқ “Насаф” дарвозабони Санжар Қувватовнинг ўйинлари ёқади. Ёшлигимда академияда юрган пайтларимда ҳам айнан Қувватовни ўйинларини кўриб, унга хавас қилганман. Кейинчалик ушбу дарвозабон билан бир неча йил “Машъал”да шуғулланганмиз. Шу пайтда ундан кўп жиҳатларини ўзлаштирдим. Хаётда ҳудди акамдек бўлиб қолган. Муносабатларимиз жуда яхши. Санжар Қувватов билан рақобат? Агарда “Насаф”дан таклиф бўлса, ўйлаб кўрган бўлардим.\nЧИРОҚЧИДАН МУБОРАККА КЕЛИШ ТАРИХИ\nБугунги суҳбатдошимиз Қашқадарё вилоятининг Чироқчи туманида таваллуд топган. Хўш, Жавоҳир Муборакка қачон ва қай тарзда келиб қолган. Бу ҳақда унинг ўзидан эшитамиз.\n-Менимча ҳар бир бола ёшлигида футбол ўйнаб катта бўлади. Мактабда ўқиб юрган пайтларимизда уйимизга яқин жойда катта футбол майдони бор эди. Ўша ерда ўзимдан катта ёшдагилар билан ҳар куни кечгача тўп тепардик. Катталар мени дарвозага қўярди. Испаниялик машхур дарвозабон Икер Касильяснинг ўйинларини жуда ёқарди. Айнан унинг ўйинлари ҳам мени дарвозабон бўлишимга туртки берган. Шунинг учун ҳеч қандай муаммоларсиз дарвозани қўриқлай бошлаганман. Асфалтда футбол ўйнаб, ҳар куни оёқларим шилиниб кетарди. Кейинчалик футбол билан жиддий шуғулланиш мақсадида туманимиздаги футбол тўгарагига қатнай бошлаганман. Ўша пайтлар Чироқчи туманида иккинчи лига жамоаси бўлганди. Унинг ўринбосарлар таркибида ўйнаганман. Адашмасам 2007 йили “Машъал” ёшлари қишлоғимизга келишди. Якунда учрашув 0:0 ҳисобида тугаган. Баҳсдан сўнг “Машъал”академиясининг селекционер мураббийи Дилшод Андаев мени ўз рўйхатига киритиб қўйганди. Кейинчалик улар мени тест-имтихонларга таклиф этишган. Муборакка бориб, тестларни ижобий топширганман. Ўша пайтда Чироқчи туманидан мен билан бирга яна беш нафар йигит борган. Шулардан биттагина камина муваффақиятли ўтганди. Кейинчалик “Машъал” академиясида Сардор Раҳмонов, Марадона Сафаров, Сардор Абдураимов ҳамда Холмурод Холмуродов каби тенгқурларим билан бирга шуғулландим. У ерда дастлаб бухоролик Бобур исмли мураббийнинг қўли остида бўлганмиз. Кейинчалик Павел Синельников устозлик қилган.\nОсиё Кубоги - 2019. Қатар чорак финалда! 111\nОсиё Кубоги-2019. Қатар - Ироқ. Асосий таркиблар маълум! 37\nОсиё Кубоги-2019. Ўзбекистон терма жамоасининг энг яхши футболчиси ким? (сўровнома) 204\nОсиё Кубоги-2019. БАА жуда қийин ўтган учрашувда ғалаба қозонди ва чорак финалга йўл олди 236\nБАА - Қирғизистон. Асосий таркиблар маълум! 40\nВиталий Люкс: "Фахр туйғусини ҳис қиляпман" 17\n“Машъал” Муборакда машғулотлар олиб бормоқда 1


Мадам Тюссо музейи Жоли ва Питтнинг биргаликда турган мум ҳайкалини "ажратиб қўйди"\n00:42 / 22.09.2016\nЛондондаги мум ҳайкаллар музейи Мадам Тюссода Анжелина Жоли ва Брэд Питт ажрим ҳақида хабар берганидан сўнг уларнинг ҳайкали бир-биридан "узоқроқ масофа"га суриб қўйилди.\nЯқиндагина ОАВда актрисанинг ажримга ариза бергани ҳақидаги хабарлар тарқлиб кетди. Жоли ўз қарорини "эр-хотин ўртасидаги муросасиз фарқлар" дея изоҳлади. Шунингдек, актриса суддан олти фарзандни ўзи билан олиб қолишини сўради. Бу ҳолатда Питтга фарзандларини кўриш ҳуқиқи берилади ва у оталик мақомини сақлаб қолади.\n"Биз кечаги хабарга тезда муносаб билдирдик", — дейди музей вакили журналистларга.\nУнинг сўзларига кўра, 2013 йил музейга ўрнатилган ҳолливуд юлдузларининг мум ҳайкали "ажратиб қўйилди ва ҳозир бир-биридан узоқроқ масофага қўйилди".\nАнжелина Жоли Брэд Питтга 2014 йилнинг августида расман турмушга чиққан эди. Улар 2004 йилда "Жаноб Смит ва Смит хоним" фильмининг суратга олиш жараёнида танишиб қолган ва ўша вақтдан бери бирга яшаб келган. 2012 йилда унаштирув ҳақида эълон қилинди. Актёрлар жуфтлигининг олтита фарзанди бор — учта ўз фарзанд ва уч асраб олинган фарзандлар.\nБрэд Питт Анжелина Жоли Мадам Тюссо\nМадам Тюссо музейида мумдан ишланган янги ҳайкал пайдо бўлади


Хатирчидаги иккита мактабда ўндан ортиқ бола гепатитга чалинди\n11 апрел 2021, Тошкент вақти: 18:56\nНавоий вилоятининг Хатирчи тумани Лангар қишлоғи ҳудудидаги иккита мактабда ўндан ортиқ бола гепатит “A” касаллигига чалинган.\nБу ҳақда фарзандлари 37, 58-умумтаълим мактабларида ўқийдиган бир нечта ота-она Озодликка 5 ноябрда маълум қилди.\nУлар гепатит “A” касаллигига чалинган ўндан ортиқ боланинг рўйхатини ҳам Озодликка тақдим этди.\nАммо, Озодлик суҳбатлашган туман ҳокимлиги ва халқ таълими бўлими расмийлари гепатит “A”га чалинганлар сони тўрттадан ошмаслигини айтмоқда.\nХатирчи тумани Халқ таълими бўлими расмийси 37, 58-умумтаълим мактабларида гепатит “A” касаллиги қайд этилгани ва синфхоналар дезинфекция қилинганини айтди.\nАммо, расмийга кўра, иккита мактабда гепатит “А”га чалинганлар сони тўрттадан ошмайди.\n- Синфхоналар дезинфекция қилинди, лекин мактаблар ёпилмади. Касаллик кўлами мактаблар ёпиладиган даражада эмас. Гепатит “A” анлиқланган болалар олдин ҳам шу касаллик билан оғриган ва даволанаётган болалар экан, деди Хатирчи тумани Халқ таълими бўлимининг Озодлик суҳбатлашган расмийси.\nФарзандлари Хатирчидаги 37- умумтаълим мактабида ўқийдиган ота-оналардан бири Озодлик билан суҳбатда касалликни бошқа ўқувчилар ҳам юқтиришидан хавотирда эканини айтади.\n"Касаллик айнан 37 ва 58-мактабларда тарқалгани бежиз эмас. Бу икки мактаб ёнма-ён мактаблар. Ўқувчилар юқтирган буни. Туман халқ таълими ҳам соғлиқни сақлаш ва ҳокимлик расмийлари ҳам буни яшириш учун мактабларни ёпиб, инфекция олдини олиш учун лозим чорани кўрмаяпти, - деди исми очиқланмаслигини истаган хатирчилик ота-оналардан бири.\nОзодлик хатирчилик ота-оналар хавотири юзасидан туман тиббиёт бирлашмасига боғланди.\nБирлашма расмийси гепатит “A” касаллиги билан боғлиқ тумандаги вазият ҳақида гапириш ваколатига эга эмаслигини айтди.\nХалқ орасида “сариқ касаллиги” номи билан аталадиган вирусли гепатит “А” жигарнинг жароҳатланиши билан кечади ва ўта юқумлидир.\nКасаллик асосан ифлос қўл билан овқатланиш, мева-сабзавотларни ювмасдан истеъмол қилиш, сувни қайнатмай ичиш, истеъмолга тайёр озиқ-овқат маҳсулотларига пашшаларнинг ўтириши оқибатида ҳамда касалликка чалинганлардан юқиши мумкин.\nХалқ орасида “сариқ касаллиги” номи билан аталадиган вирусли гепатит “А” белгилари тана ҳарорати кўтарилиши, ҳолсизлик, қоринда оғриқ, иштаҳасизлик, кўнгил айниши, қусиш, пешоб рангининг ўзгариши, ўнг қовурға остида оғриқ бўлиши ва тери рангининг сариқ тусга киришида ифодаланади.\n26 октябр куни Қўқон шаҳридаги 21-умумий ўрта таълим мактабида камида 5 ўқувчида сариқ касаллиги аниқлангач таълим маскани дезинфекция учун беркитилганди.\nМактаб директори Дурдона Қосимова октябрь ойи давомида у бошқараётган мактабнинг 4-5-6 синфларида жами беш нафар ўқувчи сариқ касалига ва яна бир ўқувчи диареяга чалингани ҳақда Озодликка маълум қилган.\nКейинчалик бу хабарни Ўзбекистон Соғлиқни сақлаш вазирлиги тасдиқлаган эди.\nВазирлик баёнотида айтилишича, вирусли гепатит "А" мавсумга хос касаллик бўлиб, асосан куз-қиш мавсумида кузатилади.\nУшбу хасталик шахсий гигиена қоидаларига риоя қилмаслик натижасида вужудга келади.\nБундан ташқари, касалликнинг мавсумий хусусияти, табиатдаги ўзгаришлар, ҳавонинг ўзгарувчанлиги ҳам хасталикнинг пайдо бўлиши ва ривожланиши учун қулай муҳит яратади.\nХатирчида бир қишлоқда 4 ўқувчи гепатитга чалинган, ота-оналар иддаосича, мактаблар дезинфекция қилинмаган\nБекободда 59 бола овқатдан заҳарланган боғча ёпилди\nТуркманистонда гепатит авж олмоқда\n5 ўқувчи гепатитга чалинди - Қўқондаги мактаб ярим кунга ёпилиб, дезинфекцияланди


Шу муносабат билан ташкил этилган тадбирда давлат ҳамда жамоат арбоблари, маданият ва санъат вакиллари, ёзувчи-шоирлар, Ҳамид Олимжон ҳамда Зулфия авлодлари, Зулфия номидаги Давлат мукофоти совриндорлари, адабиёт ихлосмандлари қатнашди.\nЎзбекистон Республикаси Президентининг Давлат маслаҳатчиси Х. Султонов, Ўзбекистон Ёзувчилар уюшмаси раиси М. Аҳмедов, Ўзбекистон Журналистлари ижодий уюшмаси раиси С. Ҳакимов ва бошқалар Президентимиз Шавкат Мирзиёев раҳнамолигида миллий адабиётимизни янада равнақ топтириш, халқимизнинг ардоқли ёзувчи ҳамда шоирлари ижодини кенг ўрганиш борасида олиб борилаётган эзгу ишлар маънавий-маърифий соҳалардаги ислоҳотларнинг муҳим қисми эканини таъкидладилар.\nУшбу амалий саъй-ҳаракатлар халқимизнинг улкан бунёдкорлик, яратувчанлик салоҳиятини бадиий асарларда яратишда муҳим омил бўлмоқда.\nДавлатимиз раҳбари жорий йилнинг 27 апрелида Жиззах вилоятига ташрифи чоғида адабиётимизнинг улкан намояндалари Ҳамид Олимжон ва Зулфиянинг адабий меросини кенг тарғиб қилиш, шеърларига жо бўлган эзгу тушунчалар моҳиятини ёш авлодга етказиш лозимлигини алоҳида қайд этди. Шу мақсадда шаҳарнинг бу ижодкорлар ҳаёти ҳамда фаолияти билан боғлиқ ҳудудида Ҳамид Олимжон ва Зулфия хиёбони, хиёбон ичида Ҳамид Олимжон ҳамда Зулфия мактаби, мазкур масканларга туташ тарихий бинода уларнинг ижодига бағишланган музейни ташкил этиш таклифини илгари сурган эди. Бу борада ўтган вақт мобайнида кенг кўламли ишлар рўёбга чиқарилди.\n— Бугун мамлакатимизда ўзининг ижодий, илмий фаолияти билан маданиятимиз ва санъатимиз ривожига катта ҳисса қўшган буюк сиймолар хотирасини абадийлаштиришга алоҳида эътибор қаратилаяпти, — дейди адабиётшунос олим, ёзувчи ва таржимон Иброҳим Ғофуров. — Бу ҳудуд бекорга танланмаган, шу ерда Ҳамид Олимжоннинг ёшлиги ўтган, Зулфияхоним келинлик даври мана шу ариқлардан сув ташиган. Ана шу боғ ҳудудида халқимизнинг икки оташнафас шоирининг кўплаб асарлари пайдо бўлган. Яна бир муҳим жиҳати шундаки, улуғ ижодкорларнинг бу гўзал ёдгорлиги ўзининг чуқур ҳаётий фалсафаси ва теран бадиий мазмуни билан юртдошларимиз, айниқса, ёш авлодимиз учун севги ҳамда вафо, эзгулик ва эл-юртга фидойилик тимсолига айланади.\nЁдгорлик мажмуаси истеъдодли ҳайкалтарошлар Тўлаган Тожихўжаев ва Тўлаган Ёрқулов томонидан яратилган. Шу куни ёдгорлик пойи турфа гуллар билан тўлди.\nЎзбекистон Республикаси Вазирлар Маҳкамасининг 2017 йил 23 июндаги “Жиззах шаҳрида Ҳамид Олимжон ва Зулфия номидаги она тили ва адабиёти фанини чуқурлаштириб ўқитишга ихтисослаштирилган мактаб-интернатини ташкил этиш тўғрисида”ги қарори билан 4 қаватли замонавий бино қуриб битказилди. Таълим масканида кенг ҳамда ёруғ синфхоналардан ташқари, 100 ўринли ётоқхона ва ошхона, фаоллар зали ҳамда бошқа хоналар бор. Жорий йил 1 октябрдан фаолиятини бошлаган мактаб-интернатнинг 5, 6, 7, 8-синфларига барча шаҳару туманлардан 120 нафар истеъдодли ўғил-қиз қабул қилинди.\nЁш шоирлар тақдирлари туташ устозлар ижодидан шеърлар ўқишди. Ўзбекистон санъат усталари ҳамда истеъдодли ёшлар оташқалб шоирлар шеърларига басталанган қўшиқларни куйлашди.\nТадбирда Жиззах вилояти ҳокими вазифасини бажарувчи Э. Солиев иштирок этди.\nМазкур рукндаги бошқа мақолалар: « Ҳам ибрат, ҳам ҳавас\tАмалий санъат фестивали »


⇒ СЕНАТОРЛАР ЎЗБЕКИСТОННИНГ ЕВРООСИЁ ИҚТИСОДИЙ ИТТИФОҚИДА “КУЗАТУВЧИ ДАВЛАТ” МАҚОМИДА ИШТИРОК ЭТИШ ТАКЛИФИНИ МАЪҚУЛЛАШДИ\nСЕНАТОРЛАР ЎЗБЕКИСТОННИНГ ЕВРООСИЁ ИҚТИСОДИЙ ИТТИФОҚИДА “КУЗАТУВЧИ ДАВЛАТ” МАҚОМИДА ИШТИРОК ЭТИШ ТАКЛИФИНИ МАЪҚУЛЛАШДИ\n13 Май. 2020 й. "Тараққиёт Cтратегияси" маркази\n“Илм, маърифат ва рақамли иқтисодиётни ривожлантириш йили” Давлат дастурининг 109-бандида Евроосиё иқтисодий иттифоқи билан ҳамкорликни йўлга қўйиш масаласини атрофлича муҳокама қилиб, асосланган хулосаларни тайёрлаш вазифаси белгиланган эди.\nУшбу масала юзасидан 26 март куни Олий Мажлис Қонунчилик палатаси Кенгашининг «Ўзбекистон Республикасининг Евроосиё иқтисодий иттифоқи билан ҳамкорлигига оид масалани ўрганиш бўйича чора-тадбирлар тўғрисида»ги қарори қабул қилинди.\nИшчи гуруҳнинг ЕОИИ билан ҳамкорлик юзасидан хулосаси тайёрланди.\nМазкур хулоса 28 апрель куни ўтказилган Қонунчилик палатасининг мажлисида кўриб чиқилиб, Ўзбекистоннинг ЕОИИ билан ҳамкорлиги юзасидан Қонунчилик палатасининг Қарори қабул қилинди. 2020 йилнинг 12 май куни эса Сенатнинг 4-ялпи мажлиси муҳокамасига қўйилди.\nОлий Мажлис депутатлари ва сенаторлари томонидан Ўзбекистоннинг Евроосиё иқтисодий иттифоқи билан ҳамкорлиги тўғрисидаги тегишли қарори қабул қилинди. Ўтказилган муҳокамалар ва таҳлиллар асосида овоз берувчиларнинг асосий қисми мамлакатимизнинг мазкур тузилма таркибида «кузатувчи давлат» мақомида иштирок этиш таклифини маъқуллади.\nШу ўринда, кузатувчилик мақоми Ўзбекистон учун қуйидаги афзалликларни бериши мумкинлигини келтириш мумкин:\nбиринчидан, кузатувчи мақоми мамлакатимиз учун иқтисодий мажбуриятлар ва салбий ҳолатларни юзага келтирмайди;\nиккинчидан, ЕОИИ аъзо давлатларининг ягона қарорларини ўрганиш ва уларни бевосита кузатиш имкони вужудга келади;\nучинчидан, ЕОИИ давлатлари мажлислари маълумотларини бевосита олиш (керак бўлса, бевосита иштирок этиш) ва уни Ўзбекистон шароитидаги макроиқтисодий жиҳатдан таҳлилини амалга ошириш учун бирламчи манба юзага келади;


Нима учун Финляндияда коррупция деярли йўқ? - hudud24.uz\n2021, 27-Yanvar | 17:30\nБош саҳифа Янгиликлар Жаҳон Нима учун Финляндияда коррупция деярли йўқ?\nНима учун Финляндияда коррупция деярли йўқ?\n11:48 / 08-01-2021\nЭкспертлар бешта сабабни кўрсатади:\nФинларда очкўзлик, нафсга қул бўлиш, бойликка интилиш деган тушунча йўқ, улар бундай тушунчани ёввойи осиёликларга хос калтафахм одамлар (дегенерат) учун кўнгилхушлик деб ҳисоблайдилар.\nФинлар бировларнинг ҳисобидан бойишни мутлақо тасаввур қила олмайдилар. Ўз миллатдошлари ҳисобига бойишни улар халққа нисбатан нафрат деб ҳисоблайдилар. Уларнинг тушунчалари бўйича бундай ишларни фақат разил, қабиҳ кимсаларгина қила оларкан.\n3.Финлар давлат бюджетига хиёнат бу ўз фарзандларининг келажагига, миллат, халқ келажагига улуғ бир хиёнат эканлигини аниқ-тиниқ тушунадилар. Ахир ўша давлат, халқ мулкини ўмараётган одам ҳам шу Финляндия хавосидан нафас олади, сувини ичади, шу йўлларда юради, унинг болалари ҳам мактабларга боради. Ўз фарзандлари ва уларнинг келажагидан нафратланиш яъни уларнинг келажагини ўғирлаш фақат маънавий қашшоқ одамнинг яъни маҳлуқнинг қўлидан келади, деб ҳисоблайдилар.\n4.Финлар ўғрилар булар энг қўрқоқ, тубан одамлар, улар доимо адолат қасосидан қўрқиб, яшириниб, ҳаловатсиз яшашларини биладилар. Бундай одамлар ҳеч қачон чинаккамига озод бўла олмайдилар, бундай одамлар элга ҳеч қачон қўшила олмайдилар, халқ улардан нафратланади.\nФинлар ҳеч қачон фарзандларини бирон ўқишга ёки ишга таниш-билиш орқали “тиқиштирмайди”. Улар бу билан ўз фарзандларига зарар келтираётганларини яхши тушунадилар. Улар ноқонуний иш қилишни яна фарзандлари учун жиноят қилишни тасаввур хам қила олмайдилар. Чунки улар инсон ўз илми, малакаси, қобилияти билангина бирон нарсага эришиши керак деб ҳисоблайдилар. Бу йўлда улар ўз фарзандлари агар бошқалардан илмсизроқ ёки қобилиятсизроқ бўлса ҳеч қачон ўша болаларнинг жойини ўз боласига раво кўрмайдилар. Бу ишни финлар разолат, адолатсизлик деб ҳисоблайдилар. Ўз фарзандларига яхшилик қиламан деб унга келажакда муаммолар ортириш фақат ахмоқ одамнинг ишидир деб тушунадилар.\nБалки шунинг учундир деярли ҳеч қандай бойлиги йўқ Финляндия дунёдаги энг фаровон, тараққий этган, бахтли одамлар мамлакати бўлиб қолмоқда!.\nАввалги мақолаСтаж меҳнат дафтарчасида бор аммо архив ҳужжатида чиқмаса нима қилиш керак?\nКейинги мақола“Бир суд – бир инстанция” тамойили суд қарорларининг адолатли, қонуний ва барқарорлигини таъминлайди


Қозоғистон президенти Нурсултон Назарбоев Қирғизистон бош вазири Сапар Исақов билан, Сочи, 2017 йил 11 октябри.\nҚозоғистон президенти Нурсултон Назарбоев Қирғизистон бош вазири Сапар Исақов билан музокарадан кейин “чегарада юзага келган барча муаммоларни ҳал қилиш” ҳақида қозоқ расмийларига топшириқ берган. Бу ҳақда Қирғизистон ҳукумати аппарати маълумот тарқатди.\nНазарбоев Исақов билан 11 октябрь куни Сочида ўтаётган МДҲ давлат раҳбарлари саммитида учрашган. Исақов унга чегарадаги вазиятдан қирғизистонликларгина эмас, Қозоғистон ва учинчи давлат ватандошлари ҳам азият чекаётганини айтиб берган.\nҚирғиз-қозоқ чегарасида вазият 10 октябрь куни таранглаша бошлаган. Қирғизистон Давлат чегара хизмати маълумотига кўра, Қозоғистон чегарада назорат ва текширувни кучайтирган. Пировардида ўтказиш пунктларида турнақатор навбатлар вужудга келган. Асосий ўтказиш масканларидан бири бўлган “Қўрдай”да Қозоғистон томони қуролланган ҳарбийлар билан блокпостлар қўйган.\nКейинроқ Қозоғистон Миллий хавфсизлик қўмитаси чегарада режа асосида текширув ўтказилаётгани, ҳеч қанақа чеклов киритилмагани ҳақида маълумот тарқатган.


Юлдуз Турдиева илк альбомини тақдим этди\nЮлдуз Турдиеванинг илк алъбом тақдимотига деярли барча ўзбек санъати юлдузлари ташриф буюрди.\nRadisson Blu Tashkent меҳмонхонасида бўлиб ўтган тақдимот маросимида Озодбек Назарбеков, Равшан Комилов, Гулсанам Мамазоитова, Насиба Абдуллаева, Умидахон, Дилсўз, Зиёда, Райҳон, Озода Нурсаидова, Муниса Ризаева ва яна кўплаб юлдузларни кўриш мумкин эди.\nХонанда саҳнада ўзига хос миллий кўринишларда намоён бўлди. Унинг эгнидаги бежирим қора либос Акбаршоҳ томонидан яратилган бўлса, аксессуарлари Дилдора Қосимовага, чопон эса, Ирода Агзамхўжага тегишли.\nБу онларни нафақат мухлислар, балки шахсан ўзим ҳам неча йиллардан бери ниятлар ила кутиб келдим. Шу сабабдан «Кутганингиз» деб номлашга қарор қилдик. Унга турли йўналишлардаги 14та қўшиғимни киритганмиз. Алъбомнинг асосий қисмини янги тароналар ташкил қилган. Яъни 3 та қўшиқдан ташқари барчаси янги тароналардир.\nХонанда мазкур альбомни яратишда бастакорлар Абдуҳошим Исмоилов, Жасур Бадалбаев, Дилшод Ахмадшо, Иқбол Муҳаммад билан ҳамкорлик қилган. Шунингдек, альбомдан Озарбайжон «Муган» фестивали ғолиби Комила Набиева билан бирга ижро этилган «Сор галин» номли тарона ҳам ўрин олган.\nХонанда тақдимот давомида мухлислари учун жонли ижрода бир нечта тароналарни ижро этди. Қўшиқлар алъбомдан йироқ бўлиб, мухлислар хоҳиш-истакларидан келиб чиққан ҳолатда тановорлар, Ўзбекистон халқ артисти Озодбек Назарбековнинг «Санъатдан бахтини топганлар» номли таронаси, бухоро мавригилари, Ҳофиз Шерозий ғазали билан «Самарқанду Бухоро» куйга солиниб ижро этилди.\nНашр санаси: 07-03-2019\nТеледарслар намойиш этиладиган каналлар\n8 март учун совға ғоялари


2013 йилнинг 1 июлидан бошлаб Ўзбекистон Республикаси Марказий банки қиймати 5000 сўм бўлган янги пул билетларини муомалага чиқаради.\nЎзбекистон Республикаси Марказий банкининг қиймати 5000 сўм бўлган пул билетлари 144 х 78 мм. ўлчамдаги ҳимояланган қоғозда тайёрланган.\nБанкнотнинг ўнг тарафидаги кенг оқ рангли сатҳда Ўзбекистон Республикаси Герби ва “5000” рақами кўринишида сув белгиси мавжуд.\nОқ рангли сатҳнинг чап тарафидан қоғоз қатламида голографик эффектли ичкарига ботувчи ҳимоя ипи ўтказилган.\nБилет олд томонининг юқори қисмида “O’ZBEKISTON RESPUBLIKASI MARKAZIY BANKI” ёзуви мавжуд.\nНақшинкор рамканинг ўнг ва чап бурчакларининг қуйи қисмида, шунингдек, Гербнинг ўнг тарафида билетнинг қийматини билдирувчи “5000” рақами тасвирланган.\nГербнинг ўнг тарафидаги “5000” рақами устига йирик ҳарфлар билан “SO’M” сўзи ёзилган. Ушбу тасвир тепасида билет қиймати сўз билан “BESH MING” кўрсатилган.\nНақшинкор рамканинг пастки қисмида “O’ZBEKISTON SO’MI RESPUBLIKA HUDUDIDA HAMMA TO’LOVLAR UCHUN O’Z QIYMATI BO’YICHA QABUL QILINISHI SHART” ёзуви жойлашган.\nБанкнотнинг жигарранг нақшинкор рамкаси, “O’ZBEKISTON RESPUBLIKASI MARKAZIY BANKI” ёзуви, Герб, ўнг ва чап томондаги “5000” рақамлари бўртиб туради, ушлаб кўрилганда сезилади.\nОқ рангли сатҳда жойлашган “5000” рақами унинг диагонали бўйича фарқланган икки хил рангда ишланган. Рақам тепасида билетнинг номери ва серияси такрор кўрсатилган.\nОқ рангли сатҳнинг юқори қисмида қиялик бурчагининг ҳолатига қараб рангини бронза рангидан яшил рангга ўзгартирувчи ва ушлаб кўрилганда билинадиган бўртиб турувчи нақш мавжуд.\nНақш тепасида банкнот чиқарилган йил “2013” кўрсатилган.\nБанкнотнинг орқа томони чап қисмидаги оқ рангли сатҳда сув белгилари кўринади. Оқ рангдаги сатҳнинг юқори ва пастки қисмларида рангли нақшинкор безаклар жойлашган бўлиб, пастки безак устида “5000” рақами акс эттирилган.\nБанкнотнинг марказида “OLIY MAJLIS” меъморий биноси, бино гумбазининг тепасида Ўзбекистон Республикасининг рангли байроғи тасвирланган.\nРасмнинг юқори чап бурчагида бир-бирини кесиб ўтувчи “5000” ва “SO’M” ёзувлари мавжуд бўлиб, уларнинг тепасида банкнотнинг қиймати сўз билан “BESH MING” кўрсатилган.\nУларнинг пастки қисмида турли баландликдаги, қиялик бурчагининг ҳолатига қараб рангини ёрқин тилла рангдан оч яшил рангга ўзгартирувчи иккита “5000” рақамлари жойлашган.\nШунингдек, банкнотнинг “5000” рақамдаги қиймати унинг юқори ўнг бурчагида ҳам тасвирланган.\nПастки қисмида “O’ZBEKISTON SO’MINI QALBAKILASHTIRISH QONUNGA MUVOFIQ TAQIB QILINADI” ёзуви жойлашган.\nМуомалага чиқарилаётган қиймати 5000 сўм бўлган пул билетлари, айни пайтда муомалада бўлган пул белгилари ва тангалар билан бир қаторда, барча хўжалик юритувчи субъектлар ва аҳоли томонидан ўз қиймати бўйича барча турдаги тўловлар учун ҳеч қандай чекловларсиз қабул қилиниши шарт.


6000 мАс батареяли, 129 долларлик Xiaomi смартфони ярим соатда 70 мингта сотилди! - Terabayt.Uz\nXiaomi корпорациясининг Poco (ёки POCOPHONE) суббренди ўтган ҳафтада қуввати 5 кунга етувчи, Poco M3 русумли ностандарт телефонини намойиш қилган эди. Дунё бўйича энг оммабоп 10 смартфон рейтингида у, мана учинчи ҳафтадирки, етакчилик қилиб келмоқда.\nPoco M3 моделининг 4/64 гигабайтлик варианти учун 149 АҚШ доллари, 4/128 гигабайтлигига эса 169 доллар миқдорида нарх белгиланган. Компания унинг савдога чиқарилишини атайлаб 27 ноябрга, яъни «Қора жума» – чегирмалар кунига тўғрилаган.\nАйни шу куни бу смартфон ўз нархидан 20 долларга арзонроқ – тегишлича 129 ва 149 долларга сотилган. Бу «ҳийла» роса иш берибди – компания бу хусусда Twitter орқа хабар берган: унга кўра, ўттиз дақиқа ичидаёқ етмиш мингта Poco M3 сотилган!\nАйтиш керакки, бу ютуқда Poco M3 моделининг нархи ва хусусиятлари ўртасидаги мутаносиблик асосий роль ўйнаган. Чунки 6000 мА/соатлик аккумуляторининг қуввати беш кунга етувчи, Full HD+ экранли, асосий датчиги 48 МПлик учталик камерага етувчи смартфонни 129 долларга бошқа ҳеч ким таклиф эта олмайди-да!\nКомпания бу ярим соатда Poco M3 сотувидан қанча пул ишлаб олганини айтмаган; бироқ нархидан келиб чиқиб айтиш мумкинки, бу смартфон сотувидан 30 дақиқада 9 миллион доллар тушган. Ушбу моделнинг хусусиятлари билан батафсил танишишни истаганлар мана бу хабаримизга ўтишлари мумкин.\nБундан ташқари, Xiaomi корпорациясининг бошқа суббренди куни кеча Redmi Note 9 5G, Redmi Note 9 Pro 5G ҳамда Redmi Note 9 4G русумли смартфонларини тақдим этган. Мазкур моделларини Redmi келаси ой бошидан – 1 декабрдан очиқ савдога чиқаради, ҳозир эса улар учун олдиндан буюртма оляпти ва...\n#Xiaomi #Android смартфон #нархлар #POCOPHONE #Xiaomi Pocophone #Xiaomi Poco #Xiaomi Poco M3


Ўзбекистон Россия олдидаги қарзидан атиги 25 млн долларини тўлайдиган бўлди\n10:10 / 25.07.2015\n23 июль куни Россия ҳукумати Россия Давлат думасига Россия ва Ўзбекистон ўртасидаги молиявий эътирозларнинг тартибга солиниши бўйича қонун лойиҳасининг ратификация қилиниши масаласини кўриб чиқиш учун киритди. Ўзбекистон Россия олдидаги 889 млн долларлик қарзидан бор-йўғи 25 млн долларини тўлайдиган ва Собиқ иттифоқнинг Олмос фонди бўйича эътирозларидан воз кечадиган бўлди.\nЎзбекистоннинг Россия олдидаги қарзининг кечиб юборилиши ҳақидаги келишув 2014 йилнинг декабрида Владимир Путиннинг Тошкентга ташрифи пайтида имзоланган эди. Ўшанда 1998 йилдан бери чўзилиб келаётган ушбу муаммога чек қўйилган. Бунда гап Собиқ иттифоқнинг тарқалиши билан боғлиқ юзага келган мажбуриятлар ва Ўзбекистонга 1992-1993 йилларда тақдим қилинган техник кредитлар ҳақида борган. Ўша йилларда рубль ҳудудидан чиққан Ўзбекистон бўлиб-бўлиб тўлаш шарти билан Россиядан маҳсулотлар ва техникалар олган. Россия 500 млн доллар асосий ва 389 млн доллар у бўйича юзага келган қарз мавжудлигини айтмоқда. Ўзбекистон бу миқдордан фақатгина 43 млн долларини тан олган ва 1-2 млрд долларлик суммага тенг бўлган ўзининг Собиқ иттифоқ Олмос фондидаги улушига даъво қилган.\nРатификация қилинишга қўйилган келишув икки томоннинг ўзаро бир-бирларига билдирилган барча эътирозлардан воз кечишни назарда тутади. Ўзбекистон ҳужжат кучга киргандан кейин Россияга бир ой ичида фақатгина 25 млн доллар тўлаб беради. Шу тариқа Ўзбекистон олинган кредитлар бўйича мажбуриятларини деярли тан олди ва Олмос фонди бўйича барча эътирозларидан воз кечди. Россия эса асосий қарзнинг 95 фоиз суммасини кечиб юборди.


Шавкат Мирзиёев нега пахта майдонларини қисқартирмоқчи? – Mazmun.Uz\nШавкат Мирзиёев нега пахта майдонларини қисқартирмоқчи?\nот designer · 24.10.2016\nЎзбекистон президентликка номзод Шавкат Мирзиёев ЎзЛиДепнинг VIII съездида 2017-2020 йилларда Ўзбекистонда пахта майдонлари босқичма-босқич қисқартирилиб уларнинг ўрнига сабзавотлар, озуқабоп экинлар ҳамда интенсив боғлар ташкил қилиниши ҳақида маъруза қилди.\nШавкат Мирзиёев 19 октябр куни бўлиб ўтган Ўзбекистон Либерал-Демократик партиясининг VIII съездида ўзининг сайловолди дастурини эълон қилди ва Ўзбекистон келажакда ривожланишининг айрим муҳим йўналишларини айтиб ўтди, Mulohaza хабари асосида. «Қишлоқ хўжалигини янада ислоҳ қилиш бўйича устувор вазифа – аввало ер ва сув ресурсларидан оқилона фойдаланишдир”, — деди Мирзиёев. Сўзининг давомида Мирзиёев ҳосилдорлиги паст ерларда пахта экишни қисқартириш сабзавот, дуккакли ва озуқабоп экин майдонларини кенгайтириш, интенсив боғлар ва узумзорлар барпо этиш ҳақида гапирди.\n“Масалан, кейинги йилларда Сурхондарё вилоятида пахта ҳосилдорлиги пастлигича қолмоқда. Фермер хўжаликларининг иқтисодий аҳволи йилдан йилга ёмонлашмоқда. Томорқалардан фойдаланиш ҳам талаб даражасида эмас. Ваҳоланки, Сурхондарё вилоятининг тупроқ-иқлим шароитида февраль ойидан бошлаб бемалол 3 марта ҳосил олиш имкони бор. Шунинг учун 2017 йилда тупроқ унумдорлиги паст ерлар ҳисобидан ушбу ҳудуднинг қарийб 18 минг гектар пахта ва 1000 гектар ғалла майдонлари қисқартирилади. Ушбу майдонларда сабзавот ва мева етиштирилади, интенсив боғ ва токзорлар барпо этилади, иссиқхоналар ташкил қилинади”, — деди Мириёев. Шунингдек президент номзоди, 2017—2020 йиллар давомида экин майдонларини оптималлаштириш, пахта майдонларини босқичма-босқич қисқартиришга мўлжалланган кўп тармоқли фермер хўжаликларини ривожлантириш ҳақидаги дастур ишлаб чиқилиши ҳақида ҳам айтиб ўтди. “Келгуси 5 йилда биз мева-сабзавот маҳсулотларини қайта ишлаш ҳажмини 1,8 баробар ошириб, бугунги 17 фоиздан 30 фоизга кўпайтиришни вазифа қилиб қўймоқдамиз”, — деди Мирзиёев. Ундан ташқари республикада қўшимча 200 минг тонна маҳсулот сақлашга мўлжалланган совут совутгичли омборхоналар қурилишини ва қишлоқ хўжалигини молиялаштиришни оширишни ҳам айтиб ўтди. Президент номзоди фикрига кўра, режалаштирилаётган ушбу чоралар фермерларнинг моддий манфаатдорлигини ошириши ва қишлоқларда турмуш даражасини яхшилашини таъминлаши керак.\nВперед Шавкат Мирзиёев янги қарор имзолади — энди қишлоқлар учун 690 млн доллар\nНазад Шавкат Мирзиёев яна қандай ислоҳотлар амалга оширилишини маълум қилди


Monday, 14 August 2017 21:11\nҲафтада икки кун рўза соғломлаштиради, ёшартиради ва умрингизни узайтиради\n2016 йилда Тиббиёт ва физология бўйича Нобель мукофоти япониялик профессор Ёсинори Осумига берилди. Токио университетининг ҳужайра биологияси бўйича мутахассиси, 71 ёшли Ёсинори Осуми ушбу нуфузли мукофотга аутофагия соҳасидаги улкан илмий фаолияти учун сазовор бўлди.\nSaturday, 15 April 2017 11:06\n"Жаннат оналар оёғи остидадир"\nИндонезиялик юзлаб ўқувчилар оналар кунини ноодатий тарзда нишонладилар. Улар оналарининг оёқларини ювиш билан ўз меҳр-муҳаббатларини изҳор қилишди.\nThursday, 05 January 2017 15:24\nҲалаб туфайли Эйфель чироқлари ўчирилди\n2016 йил 14 декабрь куни кеч соат 20:00 да Париждаги Эйфель минорасининг чироқлари ўчириб қўйилди. АFP агентлигининг хабар беришича, миноранинг чироқлари Ҳалаб аҳли билан бирдамлик белгиси сифатида ўчирилган. Париж шаҳар ҳокими Анн Идальгонинг айтишича,\nИзмирда бепул дўкон иш бошлади\nТуркиянинг Сурияга яқин бўлган Измир шаҳрида суриялик қочқинлар учун бепул дўкон очилди. Сурияликлар ушбу дўконга кириб, эҳтиёжларига яраша керакли молларни олишлари мумкин. «Ҳозирча фақат озиқ-овқат маҳсулотларини бепул улашяпмиз.\nFriday, 02 December 2016 21:23


Артур-Пянич рокировкасидан ким ютдию, ким ютқазди? » Футбол янгиликлари 2021\nGoal24.uz » Европа жамоалари » Артур-Пянич рокировкасидан ким ютдию, ким ютқазди?\nАртур-Пянич рокировкасидан ким ютдию, ким ютқазди?\nГоал24.уз Пянич – Артур “бартери”дан ким кўпроқ наф кўргани борасида фикр алмашади.\n“Барселона” нима ютқазди?\nАртур Мессини Роналдуга алмаштиришга қарор қилди. Балки бу танловда бразилиялик футболчига сўнгги сўз берилмагандир. Буниси энди муҳим эмас. Муҳими шундаки, энди “Барселона”да ёши катта футболчилар сони яна биттага ортди. Энди Каталония клубида 33 ёшли Пике, Суарес, Видалва Месси бор. 32 ёшлилар орасида Ракитич ва Бускетсни алоҳида қайд этиб ўтиш жоиз. Улардан бир ёш кичикроқ Алба ҳам ёши катта футболчилардан бирига айланиб бўлди. Пянич асосий таркибдаги ўн биринчи ёши 30 дан ўтган футболчига айланди. Тўғриси, Бартомеу нима мақсадда бу трансферга қўл ургани тушунарсиз. 30 ёшли Пянич учун Артур ва яна 5 миллион бонус? Буни қандай изоҳлаш мумкин? Бартомеу “Барселона” учун банкдан кредитлар олишда давом этмоқда. Ваҳоланки, унинг ваколати келаси йили ўз якунига етади. Катта эҳтимол билан у ўзидан қария таркиб ва катта қарз қолдиради холос. Эндиликда, “Барселона” “Милан” сингари кризис кўчасига кириб қолиши мумкин. Қарияларнинг ўрнини тўлдириши керак бўлган Фати, Пуч, Аленя ва Фирпонинг даражаси ҳали “Барселона”никига “тортмайди”.\n“Ювентус” нима “ютқазди?”\nБир қарашда ажойиб трансфер, бироқ Пяничнинг кетиши катта талофат келтириши мумкин. Унинг ўрнини эгаллаган Артур қисқа паслар устаси. Шундай бўлсада, у Пянич сингари плеймейкер эмас. Боз устига, ундан таянч ярим ҳимоячиси ҳам чиқмайди. Энг қизиғи шундаки, Артур клуб тарихида энг кўп пул сарф этилган 4-ўриндаги футболчига айланди. Тан олиш лозим, Пянич ўйин давомида схемани ўзгартиришга қодир тактик футболчи эди. Артур эса, “Барселона”да ўз сўзини тўлиқ айта олмаган ёш бир йигит холос. Бу трансфердан “Ювентус” нимадир ютган бўлиши мумкин, бироқ яқин 2 мавсумда унинг эффекти кўринмаслиги мумкин. Барчасини вақт кўрсатади.\nАртур Мело нима “ютди”?\n“Ювентус”да исталган ярим ҳимоячи учун тўп суриш осон. Боз устига, Мело марказда Пянич ташлаб кетган бўш зонани тўлдиради ва ўзи учун асосий таркибдан ўринни нақдлайди. Ремзи ва Матюди клубда узоқ қолмайди. Шу сабабли, Артур камида 5 йил Турин суперклубининг асосий таркиб футболчисига айланади. Унинг жамоадошларининг 60 фоизи ўзи сингари келажаги порлоқ футболчилар. Афсуски, Артур Каталонияда қолишни истаса ҳам уни Пяничга алмаштириб юборишди. Шундай бўлсада, бразилиялик ярим ҳимоячи “Юве”га ўтиб хато қилмади. Сабаби Сетен уни жамоанинг асосий ижрочиси сифатида қабул қилмаётган эди. Боз устига, энди Артур Туринда Каталанониядан 2,5 баробар кўпроқ маош олади.\nМиралем Пянич нима “ютди”?\nБосниялик футболчи клуб ва мухлислар билан жуда чиройли хайрлашди. Анелли оиласини рози қилиб Туринни тарк этди. Пянич клуб билан 2023 йилга қадар шартномага эга бўлишига қарамай, “Барселона”да тўп суришга муваффақ бўлади. Бу Месси билан бирга тўп суриш учун ажойиб имконият эди ва бундан Пянич фойдаланди. Миралем энди таянч зонасида тер тўкиши шарт эмас. Ўзи севган ҳужумга яқинроқ жойни эггаллаши мумкин. “Барса”даги барча қора ишларни Бускетс амалга оширмоқда. Шу сабабли, бор эътибори ҳужум ташкил этишга қаратиш мумкин. Энди у бир пайтлар Инеста Месси билан тандем ҳосил қилгани каби марказдан муқим ўрин эгаллайди. Тан олиш лозим, Пянич айнан ҳужумкорлиги билан гранд клублар эътиборга тушган. Тўғри, Андрес Инеста буюк футболчи, бироқ ҳужумкорлик статистикаси борасида Пянич ундан устунроқ. Боз устига, Артур Каталонияда сўнгги пасни ижро этувчи образида эмас эди. Пянич айнан шу омил эвазига “Барселона” учун муҳим ижрочига айланади.\nРоналду бу трансфердан “ютқазди”\nТўғриси Сарри “Ювентус”нинг майдон маркази қандай кўриниш олишини истаётгани номаълум. Жамоани Пянич тарк этгач, жамоа 4-3-3 схемасидан воз кечиши талаб этилади. Энди ушбу схемани тўлиқ қўллаб-қувватлаш учун сифатли таянч ярим ҳимоячиси зарур. Афсуски, Артурнинг жамоага келиши таркибда айрим муаммоларни келтириб чиқаради. Статистикага эътибор қаратсак, Роналдуни зарба зонасига чиқарган узатмаларнинг 73 фоизи (ярим ҳимоячилар орасида) айнан босниялик футболчига тегишли. Ваҳоланки, Пянич таянч ярим ҳимоячиси. Шунга қарамай, у Роналдуни тўп билан таъминлашни ўз зиммасига олган эди. Эндликда, Артурдан у сингари иккита функцияни бажаришни кутиш ноўрин. У классик ярим ҳимоячи. Унда сўнгги пас йўқ. Боз устига, таянч зонасида тўп суриш бобида ҳам тажриба жуда кам.\nЛионел Месси “ютди”\nТан олиш лозим, Артур ўз имкониятларини тўлиқ намойиш эта олмади. Сабаби, “Барселона” марказида асосий ишни Месси амалга оширмоқда. Ракитич бежизга босниялик футболчини эътибордан четда қолган юлдуз деб атамади. Унинг таркибда бўлиши, ЛионелМесси учун бир нечта қулайликларни яратади. Пянич 4 бор А серияда ғолиб чиққан тажрибали футболчи. Айнан шу тажриба Мессини майдон бўйлаб эркинроқ ҳаракат қилишини таъминлаши мумкин. Агар Сетен Пяничга ҳужум бошлашни, сўнгги пас ижро этишни юкласа, биз Леони аввалги ўйин манерасида кўришимиз мумкин. Каталонияни Хави ва Инеста тарк этгач, Месси марказга чекинишга мажбур бўлганидан хабарингиз бор. Эндиликда, Пянич бироз бўлсада Мессини енгил тин олишини таъминлаши мумкин. Роналдудан фарқли ўлароқ, шахсан Месси бу рокировкадан фойда кўрди.


Тўйга бориш айбми? Сўз чарлар, салом ва бешик тўйларининг талабгир актрисаларига - 20 Июля 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Sheshanba, 19.10.2021, 14:36\nГлавная » 2013 » Iyul » 20 » Тўйга бориш айбми? Сўз чарлар, салом ва бешик тўйларининг талабгир актрисаларига\nСўнгги йилларда актрисаларимизнинг тўй, келин салом, чарлар каби тадбирларда давра олиб боришлари, қўшиқ айтишлари урфга кирган. Ҳатто, кўпчилигининг ўзига яраша "ставкаси” ҳам бор. Баъзилари эса спектаклларни ҳам ташлаб тўйларга кетиб қолаётган экан, мавзу яна долзарблашиб кун тартибига чиқди. Бугун актрисаларимизга: "Тўй, чарлар ва келин салом каби тадбирларга нега борасиз?” деган савол билан мурожаат қилдик.\n– Агар мен бирор театрда ёки "Ўзбеккино” да фаолият юритиб, ҳар ой маълум миқдорда иш ҳақи олиб турганимда эди, тўйларга умуман қадам босмасдим. Ҳар бир кишининг яшашида моддийлик, истаймизми-йўқми, алоҳида ўрин тутади. Мен фильмларда эпизодик ролларда суратга тушаман. Табиийки, шунга яраша маблағ оламан. Тўй мен учун тирикчилик манбаи, холос. Баъзида тўйга чиқиш илинжида юрган актрисалар билан гаплашиб қолсам, буни мансаб деб билишяпти чоғи деб ўйлаб қоламан.\nМуқаддас Ҳолиқова, Ўзбекистон хизмат кўрсатган артист:\n– Мен актриса сифатида театрда шаклландим. Томошабинлар ҳам мени тўйда эмас, балки театрда таниди. Шунинг учун мен моддий манфаатдан кўра кўпроқ ишимни, севимли театримни устун қўяман. Яширмайман, ўзим ҳам келин салом, чарларларга бориб тураман. Лекин ҳеч қачон спектаклим бор кунга тўй хизмати олмайман. Тўйларга чиқишимизнинг сабабига келадиган бўлсак, мухлисларимиз бизни қидириб театргача келишади. Яхши кунимизда меҳмон бўлишингизни орзу қилганмиз дейишади. Қандай қилиб сендан умидвор бўлиб турган одамларнинг илтимосини рад этиш мумкин?\n– Аввало, тўй ўзи нима, деган саволга жавоб топиб олишимиз керак. Тўй бир оиланинг босиб ўтган 20-25 йиллик умр йўли демакдир. Яъни халқ, эл-юрт, қавм-қариндошлар олдидаги ҳисобот. Албатта, ҳар ким ана шу кун чиройли, файзли ўтиши хоҳлайди. Шунинг учун ҳам бундай давраларни истаган одам олиб боришга ҳақли деб айтолмайман. Ўқимишли, билимли, савияси бор санъаткорлар халқнинг корига яраб, яхши кунида камарбаста бўлиб хизмат қилиб беришларининг нимаси ёмон? Шахсан мен актёр, актрисалар тўйга чиқмасликлари керак деган фикрга буткул қаршиман. Албатта, ҳар нарса меъёрида бўлгани сингари биз ҳам театрдан бўш вақтимизда, атрофимиздаги одамлар билан маслаҳатлашган ҳолда тўй хизматларига борамиз. Тўй – одамлар гавжум йиғиладиган тантана. Чиройли шеърларни ўша ерда ўқимасак, ўрнак бўладиган ривоят ва воқеаларни ўша ерда айтиб ёшларга бахт тиламасак, қаерда айтамиз?\nМеҳри Бекжонова, Ўзбекистон халқ артисти:\n— Ўзбекистон халқ артисти, устозимиз Фароғат Раҳматованинг юқоридаги фикрларини жуда кўп эшитганмиз. Лекин ўша вақтларда ҳам театримиздаги кўпгина санъаткорлар тўйларга бориб туришларидан бохабар эдик. Хусусан, Ўзбекистон халқ артисти Омина Фаёзова халқ хизматларига кўп бориб турардилар. Талабга яраша таклиф деганларидек мухлислардан тўй-хашамларини чиройли тарзда ўтказиб бериш таклифи тушиб турганда уни қандай рад этиш мумкин. Лекин фақат тўй деб муккасидан кетишни ҳам ёқламайман. Меъёрни унутмаган маъқул. Яна шуни ҳам алоҳида таъкидлаб ўтишни истардимки, чарлар, келин салом каби тадбирларни олиб боришни ҳамма ҳам эплайвермайди. Халқ бундай яхши кунларига фақатгина ўзи муносиб деб билганларинигина чақиради.\n– Халқимизнинг чиройли кунларида қатнашиб, миллий урф-одатларимизни тарғиб қилиб келаётганимга 20 йилдан ошди. Шу вақтгача театрдаги қанчадан-қанча актрисаларни ўзим билан тўйларга эргаштириб бориб давра олиб бориш техникасини ўргатдим. Хўш, мен бу билан уларни ёмон йўлга бошлаганим йўқ-ку. Аксинча, қўшимча даромад топсин, ўз аравасини ўзи тортишни ўргансин, дедим. Ҳеч бири кам бўлгани йўқ. Тўйда актёр-актрисаларимиз янги қирраларини кашф этишади десам, хато бўлмас. Яқинда Саида Раметова тўйни танлаб театрдан кетибди деган гап-сўзлар тарқаб кетди. Театр раҳбарияти ҳам менга шу иддао билан чиқди. Ваҳоланки, Ўзбек миллий академик драма театрида тўйга чиқмайдиган актёр-актрисалар бармоқ билан санарли. Демак, назорат ҳаммага бир хил бўлиши керак. Агар театримизда ҳаммага тўйга чиқиш чеклаб қўйилса, мен ҳам биринчилардан бўлиб халқ хизматларига боришни тўхтатган бўлардим.\nХосият Ҳусанова, Ўзбекистонда хизмат кўрсатган артист:\n— Халқ хизмати ҳақида гап кетганда, ҳар ким уни ўз қаричи билан ўлчайди. Лекин кўп актёр-актрисаларимиз таклифни рад этолмайман деган гапларига умуман қўшилмайман. Тўй, чарлар, келин саломларга боришимизнинг асл сабаби – тирикчилик. Бугун театримизда бунга ҳеч қандай чекловни кўраётганим йўқ. Қачонки, ўз ишимизни вақтида қилиб қўйсак, бўш вақтимизда истасак, кинога тушамиз, истасак, тўйларга борамиз. Илк бор театр саҳнасига чиққан вақтларимда оёғимга кийишга туфлим йўқ эди. Бугун уйли-жойли бўлдим, бировдан камим йўқ. Бу ҳам халқимизнинг сахийлиги туфайли. Агар шахсан ўзимда етарлича имконият, қўшимча даромадим бўлганда эди, умуман, тўйларга қадам босмасдан рисоладагидек актриса бўлиб юрган бўлардим.\nВазира Юнусова, актриса:\n– Тўй-хашамларга бориб келин саломлар айтишнинг ҳеч ёмон тарафи йўқ, менимча. Муҳими, ҳалол йўл билан, ўз меҳнатимиз эвазига пул топяпмиз. Очиғини айтсам, авваллари икки фарзандим билан ётоқхонада яшар эдим. Театрдан оладиган маошим ва халқ хизматларидан йиққан-терганларимни тўплаб ўзим уй сотиб олдим. Тўй - бу биз актёрлар учун тирикчилик, холос. Лекин мен шу вақтгача аниқ бир нархни айтиб фақат шу нархга халқ хизматларига бораман демаганман. Чунки ҳамманинг шароити ҳар хил. Агар ҳаммага нисбатан тўйга чиқилмасин деган чеклов бўлса, мен ҳам тўйга чиқмасдим.\nОдина Ғозиева, Ўзбекистонда хизмат кўрсатган артист:\n– Сир эмас, кўпчилик актрисалар қатори мен ҳам тўйларга чиқиб тураман. Лекин шу вақтгача мен фалон сўмга тўйга бораман деган санъаткор эмасман. Пул бермаса ҳам, савоб учун, икки ёшнинг бахтига шерик бўлиш ниятида таклиф қилинган жойга боравераман. Чунки, турмуш ўртоғим билан вилоятлар бўйлаб гастролларга борганимизда кўпгина мухлисларнинг уйида меҳмон бўлардик. Гастрол бахона тўй-хашамларида хизмат қилиб қайтардик. Бу хизматларимиз учун ҳеч қачон мана бунча пул берасиз, бўлмаса бормаймиз, демаганмиз. Ҳеч шубҳасиз айта оламанки, тўй мен учун даромад манбаи эмас. Аммо шу вақтгача ҳеч қачон спектаклни, театрдаги ишимни четга суриб қўйиб на тўйга ва на бошқа ерга кетиб қолмаганман.\nКатегория: Qiziqarli malumotlar | Просмотров: 629 | | Теги: Тўйга бориш айбми? Сўз чарлар, салом ва бешик тўйларининг талабгир | Рейтинг: 5.0/1


Ассалому алайкум ва раҳматуллоҳи ва барокатуҳ, азиз диндошлар. Барчаларингизни Қуръон.уз сайти ҳайъати номидан ушбу кириб келган Қуръон ойи – қутлуғ рамазон ойи билан чин дилдан муборакбод этишга ижозат бергайсиз. Аллоҳ таоло ҳаммаларингизга руҳан ва жисмонан соғлик, саломатлик, бардамлик ато этсин ва ушбу муборак ойдан унумли фойдаланиб, илму амалда, фазлу тақвода зиёдалик билан, гуноҳлардан фориғ бўлган ҳолда, рўзанинг инсон руҳи ва жисмига етказадиган манфаатларидан тўлиқ насибадор бўлган ҳолда чиқиб боришни муяссар этсин. Келгуси рамазон ойларига ҳам соғ-омонликда етиб боришни насиб айласин.\nАллоҳ таоло Еру Осмонни яратиб, Қуёш ва Ойни халқ қилиб, уларга манзиллар белгилаганида ойларнинг ўн иккита бўлишини ирода қилди ва ушбу ойлар ичидан рамазон ойини танлаб, уни бошқа ойлардан афзал қилди. Зотан, бирор ой ёки кунни бошқасидан афзал қилишга уларни йўқдан бор қилган Зотгина ҳақли ҳисобланади.\nРамазоннинг бошқа ойлардан афзалликлари қуйидаги жиҳатларда яққол намоён бўлади:\n1. Роббулоламин махлуқотларнинг йиллик тақдирини қайд қилиш учун рамазон кечаларидан бирини танлади ва у кеча «Қадр кечаси», деб номланди.\n2. Бу ойда жаннат эшиклари очилиб, дўзах эшиклари бекиладиган ва бебош шайтонлар кишанланадиган бўлди.\n3. Ҳақ таоло ушбу рамазон ойининг шарафини кўтариш учун Ўзининг охирги ва мўъжиз каломи Қуръони Каримни дунё осмонига айнан ушбу ойда, қадр кечасида туширди.\n4. Қуръони Каримнинг илк оятларини сўнгги Пайғамбар Муҳаммад Мустафо соллаллоҳу алайҳи васалламга нозил қилиш учун ҳам Аллоҳ худди шу ойнинг кечаларидан бирини танлади.\n5. Аллоҳ таоло кейинроқ ушбу муборак ойни Ўзининг суюкли Пайғамбарининг севикли умматлари учун рўза ибодатини адо этиш фурсати этиб тайинлаб, белгилаб берди.\n6. Аллоҳ субҳанаҳу ва таоло Ўзининг сўнгги китобини сўнгги Пайғамбарига фаришта Жаброил алайҳиссалом воситасида бўлиб-бўлиб нозил қилар экан, башар Пайғамбари ҳар йилги тушган оятларни такрорлаб мустаҳкамлаб олиши учун махсус бир фурсат зурур эди. Илоҳий ирода бунинг учун айнан рамазон ойини ихтиёр қилди. Ҳар рамазонда ваҳий амини Жаброил алайҳиссалом Расулуллоҳ соллаллоҳу алайҳи васалламга айни вақтгача нозил қилинган Қуръон оятларини такрор қилдирар эди. Ушбу набавий хатмга айрим саҳобаи киромлар гувоҳ бўлиш шарафига ҳам муяссар бўлганлар.\nАна шундан буён Ислом уммати бу ойнинг кундузларини рўза билан ўтказиш баробарида, кечаларини Қуръонга ошноликда ўтказиб келмоқда. Айнан ушбу маънолардан келиб чиқиб, мусулмонлар қадимдан бу ойни ҳақли равишда Қуръон ойи ўлароқ нишонлаб келмоқда.\n7. Бу ой илоҳий тақсимга кўра, уч даҳа – ўн кунликка бўлинди. Уларнинг биринчиси «Раҳмат даҳаси», иккинчиси «Мағфират даҳаси», учинчиси «Дўзахдан озод бўлиш даҳаси» бўлди.\n8. Рамазонда қилинган яхши амалларнинг савоби кўпайтириб бериладиган бўлди. Рамазонда қилинган ҳар бир фарз амалга етмишта фарзнинг савоби, ҳар бир нафл амалга бир фарзнинг ажри берилиши, бу ойда қилинган умрага ҳажнинг савоби бўлиши ҳадисларда таъкидланган.\n9. Эътикоф ибодати учун суннатда тайинланган вақт ҳам рамазон ойидир. Расулуллоҳ соллаллоҳу алайҳи васалламнинг бошқа ойларда эътикоф ўтирганлари кузатилмаган.\nБу ой − руҳий тарбия ойи. Кундузлари рўза билан, кечалари Қуръон тиловати билан руҳимизни тарбиялаб, қалбимизни покизалаб олишимиз керак. Рамазонда Қуръонни хатм қилиш − суннат. Агар буни ўзимиз қила олмасак, ҳеч бўлмаса, масжидлардаги хатми Қуръонларда ихлос билан тўлиқ иштирок этишимиз даркор.\nБу ой − жисмни тарбиялаш ойи. Саҳарлик ва ифторликларни суннатга мувофиқ қилиб, кундузлари нафсимизни тийиб юриш билан жисмимизни тозалашимиз, уни қаноатга, керагича озуқаланишга кўниктириб олишимиз лозим. Вақти келганда, очликка ва ташналикка чидай олиш малакасини эгаллаб олишимиз мақсадга мувофиқ. Агар рамазонни мана шу тарзда ўтказсак, иншооллоҳ, ундан унумли фойдаланган бўламиз.\nАллоҳ таоло ушбу муборак ойни ғанимат билишимизни, унинг фазилатларидан тўла фойдаланиб қолишимизни насиб этсин.


Қорақалпоқ курашчи қизлари муваффақиятининг сири нимада? / Olamsport.com\n19 май 17:35\nТеглар : ҚорақалпоғистонАёллар курашиЎзбекистон\nҲар сафар йўлланмага бир қадам қолганида ана шу имкониятни қўлдан чиқарганмиз. Бу галги тўрт йилликнинг энг нуфузли мусобақасидан мураббийларимизнинг умидлари катта. Сабаби, терма жамоада рақобат сезиларли даражада кучайган. Бу рақобатни бевосита қорақалпоғистонлик курашчи қизларимиз юзага келтиришяпти десак хато бўлмайди.\nБиз айни мавзу юзасидан терма жамоа мураббийларидан бири Саломат Кўчимова билан суҳбатлашдик.\n- Сир эмас, ҳозирда қорақалпоғистонлик курашчи қизларимиз кўрсатаётган натижалар тахсинга лойиқ. Бунинг сири нимада? Нима учун қолган вилоятларда бундай муваффақиятга эриша олмаяпмиз?\n- Бунинг ўзига яраша сабаблари бор, албатта. Бошқа вилоятларни олсак, олдинлари ота-оналарнинг қизларнинг спорт билан шуғулланишлари борасидаги фикрлари бошқача эди. Қизларнинг уйда ўтиришини, бошқа иш билан шуғулланишини афзал деб билардилар. Ҳозир вазият бироз ўзгарган. Кўряптиларки, спорт сабаб қанча имкониятлар юзага келмоқда. Биринчи галда соғлом турмуш тарзи юзага келади. Қолаверса, спорт билан шуғулланиш орқали камқонликнинг олди олинади, спорт орқали дунё кезиш, имтиёзли йўлланма асосида олий ўқув юртларига кириш, тафаккур ҳамда дунёқарашнинг кенг бўлиши таъминланади.\n- Қорақалпоқнинг сирини барибир айтмадингиз... Мураббийлар яхши ишлаяптими?\n- Қорақалпоғистонда бошка вилоятларга қараганда қизларимиз анча олдин кураш билан шуғулланишни бошлашган. Ва юқорида айтганимдек, бошқа вилоятларда қизларимизнинг спорт билан шуғулланишидан кўра уйда ўтиришини афзал билишган. Мураббийларига келсак, ҳаммалари ҳурматга лойиқ. Шахсий фикрим, мураббийлик буюк неъмат.\n- Шу кунгача курашчи қизларимизга Олимпиадада қатнашиш насиб қилмаган. Назаримда, тарих янгиланадиган фурсат етиб келди. Вазиятга реал қараганда, Токио-2020 лицензиялари йўлидаги имкониятларимизни қандай баҳолайсиз?\n- Насиб қилса, Олимпиада йулланмасини қўлга киритамиз. Бир неча йиллик машаққатлар ўз мевасини беришига ишонаман. Лицензиялар бўйича имкониятимиз етарли.\n- Шогирдингиз, III ўсмирлар Олимпидасида совриндор бўлган Шоҳида Аҳмедовада халқаро тажриба бор. Бу қизимизнинг катталар терма жамоасига мослашиб кетиши қийин кечмаяптими?\n- Шоҳида эркин кураш билан профессионал даражада шуғулланишни 2014 йилда бошлаганю Айнан ўша йили у Самарқанд вилояти Тойлоқ туманидаги Олимпия захиралари коллежига ўқишга қабул қилинган. Ҳозирда бу коллеж Тойлоқ ихтисослаштирилган Олимпия захиралари мактаб-интернати деб юритилади. Ўз ёш тоифасидаги вилоят ҳамда Республика миқёсидаги мусобақаларда мунтазам шохсупага кўтарилиб келди. 2018 йил Тошкентда бўлиб ўтган Осиё чемпионатида совриндор бўлиб, ўсмирлар Олимпиадасига йўлланмани қўлга киритган. Ўша йили Аргентинанинг Буэнос-Айрес шаҳри мезбонлик қилган ўсмирлар Олимпиадасида ҳам ишончимизни оқлаб, кумуш медаль соҳибасига айланди. Ёш бўлишига қарамай катталар ўртасида ўтказилаётган мусобақаларда ҳам ижобий натижаларга эришяпти. Ҳозир унинг олдида турган энг асосий мақсад Олимпиада йўлланмасини қўлга киритиш. Шоҳида Республика мусобақасида ғалаба қозониб, Олимпиадага лицензия тақдим этувчи турнирда қатнашиш ҳуқуқига эга бўлди. Фурсатдан фойдаланиб, терма жамоамизнинг барча вазн тоифасида олимпия ўйинлари йўлланмаси учун курашадиган қизларимизга омад тилайман.\n19 май 21:38:40\nQaraqalpaq qizlarina bari-bir hesh bir millettin' qizlari jete almaydi!...\n21 май 01:06:03\n21 май 01:05:57\n21 май 01:05:08


Жаноза намозининг иллюстратив сурати.\nОзодлик манбаларининг билдиришича¸ 21 яшар Ботир Исмоилов 4 июль куни Андижон қишлоқ хўжалик институти ҳовлисида юзага чиққан муштлашув қурбони бўлган. Айтилишича¸ иккинчи гуруҳ ногирони бўлган 1-курс талабаси Ботир Исмоиловни калтаклаган катта курс талабаларига нисбатан ҳозирча ҳеч қандай чора кўрилмаган. Институт маъмурияти на бундай муштлашув ва на ўз талабасининг ўлганидан хабари борлигини билдирди.\n21 яшар Ботир Исмоиловни яқиндан билган дўстларининг айтишича¸ 2-гуруҳ ногирони бўлган Ботиржон имтиҳонларини тўлиқ топшира олмагани боис¸ таътил пайтида ҳам Андижон қишлоқ хўжалик институтига қатнаб юрган.\n"Имтиҳонларини топшириб¸ ведомостини ëполмаган болалар ҳалиям қатнаб юрипти. Институт уларни ҳар хил субботникка ўхшаган ишларга чақириб туради. Ботир ҳам¸ уни урганлар ҳам шунинг учун ëзги таътилда ҳам институтда бўлган"¸ дейди Озодлик гаплашган талабалардан бири.\nВоқеа тафсилотларидан яхши хабардор манбага кўра¸ 4 июль куни тушга яқин Ботиржонни институт ҳовлисида бир гуруҳ катта курс талабалари калака қилган ва Ботиржон уларнинг ҳақоратли гап-сўзларига чидолмай¸ жавоб қайтарган. Шундан сўнг орада жанжал чиққан ва институтнинг 2-3-курсида ўқийдиган камида тўрт йигит Ботиржонни калтаклашга ўтган.\n“Ногирон бола калтак оқибатида қаттиқ зарба еган ва ўртоқларини тез ëрдам чақиришга мажбур бўлган. Вилоят касалхонанинг жонлантириш бўлимига ëтқизилган Ботиржон 9 июль куни жон берган. Лекин ўлишидан олдин нима бўлганини айтиб берган”¸ дейди Озодликка воқеа тафсилотларини етказган манба ўз шахси сир қолиш шарти билан.\n“Оиласида ягона ўғил фарзанд бўлган Ботиржоннинг ота-онаси аввалига фарзанди ëнидан кетолмади¸ ҳозир эса жаноза маросимлари билан банд. Шунинг учун ҳозиргача Ботиржонни калтаклаган болалар устидан расман шикоят қилишмаган¸ жиноий иш ҳам очилмаган. Лекин оиласи бу воқеани шундай ташлаб қўймоқчи эмас. Кўзининг оқу-қораси шу бола эди. Унинг диабети борлиги¸ соғлиғи яхши эмаслигини ҳамма биларди. Қандай қилиб шундай нимжон болани бунчалик қаттиқ уришган¸ биз ҳам ҳайронмиз”¸ дейди Ботиржоннинг курсдошларидан бири.\nАндижон қишлоқ хўжалик институти ректорати расмийлари на институт ҳудудида шундай жанжал бўлгани ва на унинг оқибатида ўз талабаси ўлганидан хабари борлигини билдирди.\nБотиржон ўқиган қишлоқ хўжалигида менежмент факультети расмийлари Ботир Исмоиловнинг вафот этганидан хабардорлиги¸ факультет декани унинг жанозасига борганини билдирди. Айни пайтда¸ Ботиржоннинг институт ҳовлисида содир бўлган муштлашув қурбони бўлганини инкор этди.\n“Ботиржон ўзи ногирон¸ касалванд йигит эди. 4 июль куни оғриб қолиб¸ касалхонага ëтган¸ 9-куни оламдан ўтибди. Ҳеч қанақа жанжал-муштлашувдан хабаримиз йўқ”¸ деди Озодлик гаплашган факультет масъулларидан бири.\nОзодлик манбаларига кўра¸ Ботир Исмоиловнинг калтакланишига бевосита гувоҳ бўлган йигитлар ҳозирда қўрқиб қолган ва бу муштлашув тафсилотларини гапиришдан чўчимоқда.\n“Ким калтаклаганини уйидагилар аниқлаб бўлди. Энди уларни прокуратурага берса керак. Ботиржон Андижон шаҳрининг Бўстон даҳасида яшарди¸ қўни-қўшни унинг қандай ўлганини билиб бўлди”¸ дейди Озодлик манбалари.\nАндижон қишлоқ хўжалик институтида катта курс талабаларининг паст курсдагиларга нисбатан зўравонлиги оқибатида ўтмишда ҳам ўлим билан тугаган жанжаллар қайд этилган.\nХусусан¸ 2014 йилнинг 17 март куни агрономия факультетининг 1-курси талабаси Умиджон Останаев зинадан тушаëтиб туртиниб кетгани учун 3-курс талабаси томонидан қаттиқ калтакланган ва зарба оқибатида касалхонага етмай жон берган эди.\n2014 йилги ўлим муносабати билан қишлоқ хўжалик институти маъмурияти талабалар ўртасида “дедовшина” оқибатлари ҳақида давомли мажлислар ўтказган эди.


Ўзбекистон МХХ чегара қўшинларининг Самарқанд вилоятидаги ҳарбий қисмлари хизматчиларига янги уй-жойлар топширилди\n16:53 / 09.08.2016\nЎзбекистон мустақиллигининг йигирма беш йиллиги арафасида Ўзбекистон Республикаси Миллий хавфсизлик хизмати чегара қўшинларининг Самарқанд вилоятидаги ҳарбий қисмлари хизматчилари учун янги уй-жойлар ҳамда чегара пости фойдаланишга топширилди. Бу ҳақда ЎзА хабар бермоқда.\nБунёдкорлик ишлари давомида 1,7 гектар майдонда маиший хизмат кўрсатиш комплекси қурилди. Мажмуадан дорихона, чойхона, “Гўзаллик салони”, эркаклар ва аёллар сартарошхонаси, сунъий қопламали стадион ўрин олган. Замонавий лойиҳа асосида қурилган “Ўрай-Элипок” маҳалла маркази ва 120 ўринли мактабгача таълим муассасаси ҳам ҳудудга ўзгача қиёфа бахш этди.\nУргут туманидаги ҳарбий қисм янги чегара пости мажмуасида ҳам хизматчилар учун барча шароит яратилган. Бу ерда аскарлар турар жойи, ошхона, тиббиёт хонаси, маиший хизмат кўрсатиш шохобчаси ва бошқа зарур хизмат хоналари қад ростлади.


Араб давлатлари Қатарга қарши иқтисодий қамални давом эттиришга қарор қилди | Fayzbog.uz\n5 июнь куни Қатар билан дипломатик алоқаларни бекор қилиб, унга қарши иқтисодий санкциялар жорий қилган 4 та араб давлати – Саудия Арабистони, БАА, Баҳрайн ва Мисрнинг Қатарга қарши иқтисодий босими давом эттириладиган бўлди. Al Jazeera телеканали хабар беришича, чоршанба куни Миср пойтахти Қоҳирада йиғилиш ўтказган ташқи ишлар вазирлари иқтисодий қамал бекор қилинмаслигини эълон қилишган.\n22 июнь куни Саудия Арабистони, БАА, Баҳрайн ва Миср томонидан 13 банддан иборат талаблар рўйхати Қувайт воситачилигида Қатарга тақдим қилинган эди. Ултиматумни қабул қилиш учун Қатарга 10 кун муҳлат берилган, кейинчалик бу муддат яна икки кунга узайтирилган. Қатар ҳукумати ултиматумга душанба куни расман жавоб қайтарган.\nМисрда йиғилган тўрт мамлакат ташқи ишлар вазирлари қабул қилган баёнотда айтилишича, терроризмни молиялашда айбланаётган Қатарнинг ултиматумга жавоби уларни қониқтирмаган. Баёнотга кўра, Қатар амирлигининг юзага келган инқирозни тугатиш бўйича қўйилган талабларга қайтарган жавоби жиддий бўлмаган.\nҚоҳирадаги қўшма матбуот анжуманида Миср ташқи ишлар вазири Сомиъ Шукрий Қатарнинг ултиматумга жавобини салбий бўлганини таъкидлаган. Шу билан бирга, мисрлик дипломат Қатар ҳукуматини «вазиятнинг жиддийлигини англай олмаслик»да айблаган ҳамда Қатар «охир-оқибат тўғри қарор қабул қилиши»га умид билдирган.\nСаудия ташқи ишлар вазири Абдул ибн Аҳмад ал-Жубайр эса Қатарга қарши навбатдаги навбатдаги чоралар «ўз вақтида» ва «халқаро қонунларга мувофиқ тарзда» амалга оширилишини маълум қилган. Саудиялик дипломатнинг айтишича, токи Қатар ўз сиёсатини тўғриламас экан, иқтисодий бойкот ҳолати сақланиб қолади.


МАҚСАДИМ – ДОИМО ОЛДИНДА БЎЛИШ - AmuNews.uz - энг сўнгги янгиликлар\nМАҚСАДИМ – ДОИМО ОЛДИНДА БЎЛИШ\nБу ҳаётда касб танлаш имконияти жуда катта. Қайси касбни танлаган бўлсанг, ўша сенинг ҳаёт йўлинг, саодатга эришиш манзилинг ҳам ўша. Бу – айни ҳаёт ҳақиқати.\nУмида Қурбонбоева онаси Тўлғонойнинг касбини тутди – биолаборатория ишлари билан қизиқди. Миттигина жониворларни лаборатория шароитида кўпайтириш ва улардан баҳор ойларидан бошлаб қишлоқ хўжалик зараркунандаларига қарши биологик усулда курашишда фойдаланиш усулларини ўрганиб олди. Бу ҳам ўзига хос кўзга кўринмас биологик кураш усули бўлиб, пахтачиликнинг ашаддий душмани бўлган турли хил зараркунанда ҳашоратларга қирон келтириб, ҳосилни тўла-тўкис сақлаб қолиш имкониятини беради. Мана шу ўта масъулиятли, мураккаб иш жараёнлари Умиданинг унумли меҳнат қилиш қобилиятини оширди. Ўз вақтида ҳаракат қилинмаса, талаб қилинган пайтда биологик маҳсулотлар тайёр бўлмаса зараркунанда ҳашаротлар "ҳужуми”нинг олди олинмасдан, экинлар нобуд бўлиб, деҳқончиликдан олинадиган даромад бой берилади. Буни яхши тушунган Умида Қурбонбоева онаси Тўлғоной Аҳмедова раҳбарлигида профилактик агротадбирларни ўз вақтида амалга оширди. Буни ўтган йиллардаги натижалар яққол кўрсатиб турибди. Шу аснода Умида Қурбонбоева пахтачилик агротехникасиниям пухта ўрганиб, ўзлаштириб олди ва "Зарифбой-Тўлғоной” фермер хўжалигига раҳбарлик қилиб, ҳар йили пахтадан, ғалладан ва пилладан мўл ҳосил етиштириб келмоқда.\n– 35 гектар пахта майдонидан 108 тонна "оқ олтин” дурдоналарини йиғиштириб олиб, давлат хазинасига топширдик. Нафақат йиллик шартномавий режамизни, балки мажбуриятимизни ҳам ошириб бажардик. Мавсум охиригача ялпи хирмонимизни 142 тоннага етказамиз. Бу билан туманимиз ва республикамиз "оқ олтин” хирмонларининг янада юксалишига ўз ҳиссамизни қўшган бўламиз.\nМақсадим доимо олдинги сафда бўлишдир. Давр талаби ҳам шу, – дейди илғор фермер Умида Қурбонбоева қатъият билан.\nСуратда: «Хизр эли» МФЙ ҳудудидаги «Зарифбой-Тўлғоной» фермер хўжалиги илғор теримчиси (чапдан-ўнгга) Юлдуз Pаҳимбоева, фермер хўжалиги раиси Умида Қурбонбоева, илғор теримчилар Маҳфуза Жумабоева ва Шарофат Жумамуродовалар.


Ҳомиладорликда ич қотиши | ATF.UZ — Onlayn tibbiy konsultatsiya\nҲомиладорликда ич қотиши\nSavollar › Mavzu: Terapiya › Ҳомиладорликда ич қотиши\nАссалому алайкум. Саволим шуки: хотиним ҳомиладор. 16 ҳафталик бўлди. Ҳозирги пайтда ичи қотяпди, еган овқати ҳазм бўлмаётгандай. Иштахаси ҳам унчалик яхши эмас. Текширувга бордик ҳаммаси жойида дейишди. Ични юмшатиш учун нима қилиш керак? Ошқозон учун дори ичса бўладими? Ични юмшатиш учунчи? Қандай дорилар ҳомила ун зарарсиз? Жавоб учун раҳмат.\nБаъзан хомиладорликда шунақа бўлади. Бу хомиладорликдаги табиий ўзгаришлардан деса бўлади. Ошқозон учун дори ичиш керак эмас. Иштаха яхши бўлиши учун овқатдан аввал турли салатлар истеъмол қилиш керак.\nИч юмшатиш учун умуман дори қабул қилиш мумкин эмас. Бақлажон, булғори қалампир, карамни кўпроқ истеъмол қилиш керак. Хомиладорликда хавфсиз ва табиий йўл билан ич юмшатиш, умумий саломатликни олдини олиш ва нохуш сезгиларни йўқотиш учун t.me/bizning_urolog/284 ва t.me/bizning_urolog/285 хаволасида ўқиб чиқинг. Яна ични юмшатиш учун қатиқ кўпроқ истеъмол қилиб туриш лозим. Қолаверса кунига сувда қайнатиб пиширилган қизилчани\n1.\tТузланган бодринг ва карам\n2.\tЁнғоқ ва ерёнғоқни майдалаб\n5.\tНордон олма қўшиб 1 пиёладан истеъмол қилиш мумкин.\nЯна қизилчадан винегрет истеъмол қилиб туриш мумкин. Самараси зўр.\nКушимча савллар булса Телеграм оркали 91 3450680. Телеграм линк @mening_urologim


Судан аëллари оëқланмоқда\n18 май 2021, Тошкент вақти: 22:34\nЛубна Ҳусайн¸ нафақат ўз ҳаққи¸ балки суданлик сас-садосиз яшаëтган миллионлаб аëллар ҳаққини ҳимоя қилиш учун маҳкамага мурожаат қилганини айтмоқда.\nХартумдаги гавжум кафега шим кийиб боргани учун 40 дарра калтак ейишга ҳукм этилган суданлик Лубна Ҳусайн¸ мамлакат шариат тизимини ислоҳ қилиш ниятида маҳкамада кураш бошлади.\nИслом аҳкомларига кўра¸ “рисоладагидай” деб топилмаган кийимлар¸ ëки аксинча¸ дунëвий тузум учун таҳлика деб кўрилган ҳижоблар устида у ер бу ерда учраб турувчи можаролар кўпчилик учун янгилик бўлмай қолди.\nАммо бундай асосдаги жанжал¸ ҳозирча¸ Суданда кўз кўриб¸ қулоқ эшитмаган ҳодиса. Бунинг бир сабаби¸ мамлакатда дунëдаги энг кескин шариат қонунлари жорий этилганида бўлса¸ иккинчиси бу қоидаларга эътироз билдиришга журъат топганларнинг¸ ҳозирча¸ йўқлигида эди.\nАммо Лубна Ҳусайн¸ шариат қоидаларига қарши бош кўтарган биринчи суданлик аëл бўлди.\nСобиқ журналист¸ ҳозирга қадар БМТ нинг Хартумдаги ваколатхонаси матбуот хизматида ишлаб келган Лубна Ҳусайн¸ ой бошида хорижликлар орасида машҳур маҳаллий ресторанга шим кийиб боргани учун ҳибсга олинган эди.\nҚонунга кўра¸ хотин-қизлар узун қора кийим кийиб¸ бошига шол рўмол ташлаб юриши шарт бўлган Суданда шим кийишнинг ўзиëқ жиноят ҳисобланиб¸ 40 дарра калтак ва 120 долларлик жарима билан жазоланади.\nЛубна баробарида айни айб билан ҳибсга олинган 12 аëлдан 10 таси шариат қонунларига кўра белгиланган жазони қабул қилиб¸ 40 дарра калтакни еб¸ 120 доллар жаримани тўлаган бўлса¸ Ҳусайн ва унинг яна икки шериги масалани маҳкамага олиб чиқишга қарор қилди.\nПайшанба куни халқаро журналистлар ва БМТ ҳамда хориж дипломатик ваколатхоналари вакиллари билан лиқ тўла залга кириб келган Лубна Ҳусайн¸ яна бир бор курашда осонликча таслим бўлмаслигини намойиш қилди – суд залига у айнан ўзининг ресторанда ҳибсга олинишига асос бўлган яшил шимда келди!\nЛубнанинг суд залига келган қатор дугоналари ҳам ўз қўлловларини кўрсатиш учун¸ шариатни очиқчасига бузиб бўлса-да¸ шим кийиб келдилар.\nМаҳкама арафасида Лубна Ҳусайн¸ ўз мақсади нафақат номашруъ кийим кийганлик учун белгиланган 40 дарра калтакка чап бериш¸ балки Судан қонунларидаги хотин-қизлар кийимига оид белгиланган қатъий чекловларнинг бекор қилинишига эришиш эканини айтди.\n- Бу ерда гап¸ менинг шим кийганим устидагина бораëтгани йўқ. Гап¸ хотин-қизлар кийинишини тартибга солувчи қоидаларни бекор қилиш ҳақда кетаëтир. Бу қоидалар¸ ҳам Судан конституцияси¸ ҳам исломий қонунларга зиддир¸ деди маҳкама олдидан мухбирлар билан учрашган Лубна Ҳусайн.\nСуданда бошланган бу маҳкама жараëнининг халқаро майдонда жиддий қизиқиш уйғотгани сабабларидан бири¸ Лубна Ҳусайннинг БМТ хизматчиси эканидир.\nБМТ хизматчиси ўлароқ Лубна Ҳусайн¸ дипломатик дахлсизлик ҳаққидан фойдаланиши ва Судан қонунларида белгиланган жазога бемалол чап бериши мумкин эди.\nАммо хотин-қизлар кийинишини чекловчи қонунларга қарши кураш бошлашга аҳд қилган Ҳусайн¸ масалани маҳкамага олиб чиқиш учун¸ БМТ даги ишидан истеъфо беришга қарор қилди.\nУнинг бу қарори кучга киришини кутиш мақсадида пайшанба куни ҳакам суд жараëнини 4 августга қадар кечиктирди.\nЎз жасорати ҳамкасблари томонидан олқишланаëтган бўлса-да¸ БМТ бош котиби Бан Ки-мун Ҳусайн тақдиридан қаттиқ ташвишда эканини билдирди.\n- Мен¸ табиийки¸ қаттиқ хавотирдаман. БМТ ўз ходимлари ҳуқуқлари ҳимояланишини таъминлаш учун барча имконни ишга солади. Калтаклаш жазоси халқаро инсон ҳуқуқлари нормаларига зиддир. Биз вазиятга алоқадор барчани халқаро тизимлар доирасида ўз зиммасига олган мажбуриятларни бажаришга чақирамиз¸ деди пайшанба куни мухбирлар билан кўришган БМТ бош котиби.\nҲозирча Лубна Ҳусайн ва у билан маҳкамага тортилаëтган яна икки аëл тақдирига нисбатан кучли халқаро қизиқишнинг Судан ҳакамларини қатъий шариат қоидаларини юмшоқроқ талқин қилишга ундаш-ундамаслиги очиқ савол бўлиб қолмоқда.\nУндан-да каттароқ савол эса¸ Лубна Ҳусайн қатъиятининг Судандаги қарийб қотиб қолган ҳуқуқий тизимни ўзгартириш учун етарли бўлиш-бўлмаслигида қолмоқда.\nБу саволларга 4 август куни қайта очиладиган маҳкама жараëнининг жавоб бериши кутилмоқда.


Европанинг энг яхши машиналари номи маълум қилинди\n18:23 / 01.03.2016\nЖенева автосалони очилиши арафасида ҳар йилги анъанавий "Йил автомобили" танловига якун ясалди. Бу йилги танлов ғолиби янги авлоддаги Opel Astra хэтчбеки бўлди. Унга 309 балл берилди. Бош мукофот Opel маркасининг раҳбари Карл-Томас Нойманга топширилди.\nҚолган ўринлар қуйидагича тақсимланди: 2-ўрин – Volvo XC90 йўлтанламаси (294 балл), 3-ўрин –Mazda MX-5 родстери (202 балл), 4-ўрин – Audi A4 оиласи (189 балл), 5-ўрин – Jaguar XE (163 балл), 6-ўрин – Skoda Superb (147 балл). Рўйхатни янги авлоддаги BMW 7-Series седани якунлади (143 балл).\nЯкуний рейтингда ўринлар Европанинг 22 та давлатидан бўлган 58 журналистдан ташкил топган ҳакамлар ҳайъати овоз бериши натижаларига кўра тақсимланди.\n2015 йилда бу мукофотни 8-авлоддаги Volkswagen Passat автомобили эгаллаганди. 2-ўрин ва 3-ўринни мос равишда Citroen C4 Cactus ва Mercedes-Benz C-Class оиласи эгаллаган. 2014 йилда Peugeot 308 хэтчбеги, 2013 йилда эса 7-авлоддаги Volkswagen Golf Европада йилнинг энг яхши машинаси деб топилганди.


10 Ôåâðàëü 2017 16:14 1448\n2017 йилнинг 7-10 февраль кунлари Қувайт Давлатида расмий ташриф билан бўлган Ўзбекистон Республикаси Ташқи ишлар вазири Абдулазиз Камилов бошчилигидаги ҳукумат делегацияси Ал-Қувайт шаҳрида Қувайт Савдо-саноат палатаси Вице-президенти Абдулваҳоб Муҳаммад ал-Вазан, Қувайт инвестицион компанияси “Kuwait Investment CO” Бош менежери Фаваз Сулайман ал-Аҳмад, KIPCO холдинг компанияси Вице-президенти Файсал Ҳамад ал-Айяр, “Burgan Bank” Вице-президенти, Директорлар кенгаши раиси Мажид ал-Ажил билан музокаралар ўтказди. Бу ҳақда ТИВ матбуот хизмати хабар бермоқда.\nШунингдек, Қувайт инвестиция агентлиги, Қувайтнинг араб иқтисодий тараққиёт фонди раҳбарияти билан ҳам учрашувлар бўлиб ўтди.\nЎзбекистон делегацияси Ўзбекистон-Қувайт бизнес-форумида иштирок этди. Унда алоқа ўрнатиш ва ўзаро қўшма лойиҳаларни амалга оширишга қизиқиш билдирган икки давлат ишбилармон тузилмалари тақдим этилди.\nУчрашувлар давомида савдо-иқтисодий, инвестиция ва молия соҳаларидаги ҳамкорликни ривожлантиришнинг устувор йўналишлари амалий жиҳатдан муҳокама қилинди.


«Коррупцияга қарши курашиш – қонун устуворлиги ва инсон манфаатларини таъминлаш гарови» номли илмий мақолалар тўпламига мақолалар (2018 йилнинг 1 май кунига қадар) қабул қилинади. | mvd\n«Коррупцияга қарши курашиш – қонун устуворлиги ва инсон манфаатларини таъминлаш гарови» номли илмий мақолалар тўпламига мақолалар (2018 йилнинг 1 май кунига қадар) қабул қилинади.\n«Коррупцияга қарши курашиш – қонун устуворлиги ва инсон манфаатларини таъминлаш гарови» номли илмий мақолалар тўплами Ўзбекистон Республикасининг 2017 йил 3 январдаги «Коррупцияга қарши курашиш тўғрисида»ги ЎРҚ-419-сон қонуни, Ўзбекистон Республикаси Президентининг 2017 йил 2 февралдаги «Коррупцияга қарши курашиш тўғрисида»ги Ўзбекистон Республикаси қонунининг қоидаларини амалга ошириш чора-тадбирлари тўғрисида»ги ПҚ-2752-сон қарори билан тасдиқланган «2017 – 2018 йилларга мўлжалланган коррупцияга қарши курашиш бўйича давлат дастури»да белгиланган коррупция соҳасидаги тадқиқотлар олиб бориш ҳамда ўқув-методик ва илмий адабиётларни ишлаб чиқиш, шунингдек, бу борадаги Коррупцияга қарши курашиш бўйича республика идоралараро комиссияси қарорларининг ижросини таъминлаш мақсадида тайёрланмоқда.\nИлмий мақолалар учун талаблар:\n− илмий мақолалар мақолалар коррупцияга қарши курашишга оид долзарб мавзуларда, илмий таҳлил ва тугалланган фикрлар асосида, илмий таклиф ва тавсиялар билан тақдим этилиши лозим;\n− материаллар ўзбек ёки рус тилларида тақдим этилиши мумкин;\n− илмий мақолалар матнлари таҳрир қилинган ҳолда А-4 ўлчовидаги қоғозга, юқоридан ва пастдан 2 см., чапдан 3 см., ўнгдан 1,5 см. жой қолдириб, 1 нусхада расмийлаштирилади. Мақоланинг номи 1,5 интервалдан сўнг муаллифнинг исми ва отасининг исми ҳамда фамилияси бош ҳарфларда ёзилади, 1 интервалдан кейин муаллифнинг лавозими, илмий унвони ва даражаси (агарда бўлса) кўрсатилади. Сўнгра 1,5 интервал қолдирилиб, матннинг мазмуни 1,5 интервалли қаторларда ёзилади. Матннинг электрон нусхаси MS Word дастурида, Times New Roman шрифтида, 14 кегел катталигида 1,5 интервалда бўлиши ва 7 бетгача ҳажмда бўлиши лозим.\nТўпламга мақолалар 2018 йилнинг 1 май кунига қадар қабул қилинади.\nТайёрланган мақолалар ИИВ Академиясига расмий хат билан ёки ilm-loyiha@inbox.uz электрон манзилига юборилиши керак.\nМақолалар муаллифларга қайтарилмайди.


ЎзА - Буюк сўз санъаткорига эҳтиром\n07.02.2018 14:32 Чоп этиш версияси\nБуюк сўз санъаткорига эҳтиром\nЎзбекистон Республикаси Олий ва ўрта махсус таълим вазирлиги ҳузуридаги Афғонистон фуқароларини ўқитиш таълим марказида ғазал мулкининг султони Алишер Навоий таваллудининг 577 йиллигига бағишлаб “Авлодлар қалбида мангу барҳаёт”, деб номланган адабий-бадиий кеча бўлиб ўтди.\nТермиз санъат коллежи билан ҳамкорликда ташкил этилган тадбирда Олий ва ўрта махсус таълим вазирлиги ҳузуридаги Афғонистон фуқароларини ўқитиш таълим маркази директори О.Рўзиев, Термиз тумани ҳокимининг ёшлар масалалари бўйича ўринбосари С.Нуриев, адабиётшунос Б.Умрқулов ва бошқалар Алишер Навоий нафақат ўзбек адабиёти, балки жаҳон адабиётида ҳам алоҳида мавқега эга экани, унинг эзгу ғоялар билан суғорилган ижоди барча макон ва замонлар учун бирдай аҳамият касб этишини таъкидлади.\nБуюк мутафаккирнинг тинчлик, эзгулик, дўстлик, муҳаббат, адолат, комиллик каби эзгу фазилатлар улуғланган асарлари ёшларни Ватанга дахлдорлик, вафо ва садоқат, бағрикенглик руҳида камолга етказишга хизмат қилмоқда.\nАлишер Навоий ижоди Афғонистон Ислом Республикасида ҳам севиб мутолаа қилинади.\n– Миллатим туркман, – дейди Ўзбекистон Республикаси Олий ва ўрта махсус таълим вазирлиги ҳузуридаги Афғонистон фуқароларини ўқитиш таълим маркази талабаси Муҳаммад Ислом Қоризода. – Фарёб вилоятининг Андухий туманида туғилиб ўсганман. Ўзбек тилига меҳрим баланд. Айниқса, Алишер Навоий ғазалларини ўқиш жону дилим. Буюк сўз санъаткори асарларида вафо, садоқат ва мардлик каби юксак инсоний фазилатлар нозик ташбеҳларда ифодалангани мени ҳамиша мафтун этган. Қалбимга осудалик бағишлаб, келажакка ишонч уйғотган. Ўзимиз тайёрлаган саҳна кўринишида Алишер Навоий сиймосини яратганимдан фахрланаман.\nАдабий-бадиий кечада Термиз санъат коллежи ўқувчилари буюк шоир ғазаллари асосида айтиладиган қўшиқлар ижро этди. Афғонистонлик талабалар томонидан Алишер Навоий асарлари асосида тайёрлаган саҳна кўриниши намойиш этилиб, ғазалларидан намуналар ўқилди.\n– Болалигимдан буюк аждодимизнинг “Хамса”, “Хазойин ул-маоний” асарларини уйда мустақил мутолаа қилганман, – дейди Жузжон вилояти Шибирғон шаҳридан келган талаба Асадулло Азизий. – Бу асарлар китоб жавонимиздаги энг мўътабар маънавий бойлигимизга айланган. Мамлакатимиздаги нотинчликларга қарамай, бир неча йил муқаддам улуғ аждодимизнинг Ҳирот шаҳридаги мақбараси Ўзбекистон раҳбарияти томонидан реконструкция қилиниб, обод масканга айлантирилгани барчамизни қувонтирган эди. Мана энди ўзим тинч ва осойишта Ўзбекистон заминида Алишер Навоий асарларини янада чуқур ўрганиш, ўзбек тили ва адабиёти бўйича етук мутахассис бўлиш бахтига эришиб турибман. Бугунги тадбирда Хисрав Парвез образини талқин этдим. Ўзбекистонлик ёшлар ижро этган куй-қўшиқлар ҳам бизда бой таассурот қолдирди.\n– Алишер Навоийни бутун дунё халқлари тинчлик ва эзгулик куйчиси сифатида улуғлайди, – дейди Термиз санъат коллежи ўқитувчиси Толмас Тўраев. – Қўшни давлат ўғил-қизларининг буюк бобомиз меросига қизиқиш ва интилиши кишини беҳад қувонтиради. Улар яратган саҳна кўринишларида, ғазал ва рубоийларини ифодали ўқишда бу жиҳатлар алоҳида кўзга ташланди. Шунингдек, мазкур тадбир мамлакатларимиз ёшларини ҳазрат Навоий юксак пардаларда тараннум этган эзгу инсоний мақсадлар атрофида бирлаштиргани билан аҳамиятли бўлди.\nҚизиқарли мушоираларга бой ўтган адабий-бадиий кеча доирасида Алишер Навоий асарлари ва афғонистонлик талабаларнинг алломага бағишланган расмлар кўргазмаси ташкил этилди.\nХолмўмин Маматрайимов, Жонибек Қўзимуродов (сурат),ЎзА


Ёш шайба усталарининг маҳорати ошмоқда\n20 декабрь, 2016, 14:25\nПойтахтимизда қад ростлаган “Next” савдо мажмуасининг муз саройида янги йилга бағишлаб хоккей бўйича ёшлар ўртасидаги мусобақа бўлиб ўтди. Ўзига хос ушбу кичик турнирда “Бинокор” хоккей клубининг ёш тарбияланувчилари турли ёш тоифаларига бўлиниб (U-6, U-12, 13+), ўзаро баҳс олиб бордилар. Регламент болакайларнинг ёш тоифасидан келиб чиққан ҳолда 5 дақиқалик 3 даврдан иборат бўлди.\n“Биз бу ўйинда жамоага келган барча ёш хоккейчиларни ўйнатиб кўрдик. Сабаби ёш ўйинчига ўзини жамоанинг бир бўлаги эканлигини ҳозирдан унинг қалбига сингдириш. Бу турнирни ўтказишдан асосий мақсад ёшлар ўртасида соғлом турмуш тарзини, хусусан, хоккейни тарғиб қилишдир. Болаларнинг барчаси чиройли ва томошабоп ўйин намойиш этишди. Мураббий сифатида уларнинг ўйинидан тўлақонли қониқдим”, – дейди ўз шогирдларининг кўзидаги иштиёқни кўриб турган клуб бош мураббийи Алишер Азимов.\nБундай мусобақалар ёш хоккейчиларга нима беради? Келинг бу саволга жавобни ёш клюшка усталарининг ўзидан билиб олсак. “Биз бундай турнирларда ўйнаб, ўз маҳоратимизни янада оширамиз. Машғулотлар ўз йўлига, лекин бизнинг ҳақиқий кучимиз шундай мусобақаларда кўринади. Асосийси шерикларимиз билан ягона оила бўлиб, бир-биримизни тушиниб ҳаракат қилишдек қобилиятимиз шундай мусобақада ошади”, – дейди ёш хоккейчи Азамат Бабаев.\nТурнир якунида мағлуб бўлмади. Ёш спортчиларнинг кўнглини кўтариб, уларни янада руҳлантириш учун барча жамоалар ғолиб топилди. Бундай ўйинлардан нафақат хоккейчилар, балки йиғилган томошабин сифатида йиғилган ота-оналар ҳам завқланишди. Мусобақа якунида барча иштирокчилар эсдалик совғалари билан тақдирланишди.